Vesti online / Srpski informativni portal / Upravnik Narodne biblioteke podržao atentat na Tadića\nUpravnik Narodne biblioteke podržao atentat na Tadića\nSreten Ugričić, prvi čovek Narodne biblioteke Srbije, smatra da je u redu pozivati na atentat čelnika Srbije i Republike Srpske\nUgričić je naime, potpisao saopštenje koje je uputio Forum pisaca, a u kome se traži da se prestane sa "hajkom koja se sprovodi" protiv Nikolaidisa. Isto su učinili i Nenad Prokić, Filip David, Borka Pavićević, Laslo Vegel, Vladimir Arsenijević. Nikolaidis je, podsetimo, napisao autorski tekst koji je doveo do dipolmatskog incidenta i protestne note Srbije.\nNikolaidis, savetnik predsednika crnogorskog parlamenta Ranka Krivokapića, je u spornom tekstu napisao da bi "civilizacijski iskorak" bio da je Božidar Stanišljević aktivirao eksploziv u banjalučkoj dvorani "Borik" u vreme proslave dve decenije postojanja RS.\n"Forum pisaca Srbije se izričito suprotstavlja hajci na Andreja Nikolaidisa. Namerno izvrćući tekst i selektivno ga citirajući, mediji ugrožavaju i dovode u opasnost ličnost ovog crnogorskog pisca i novinara", stoji u saopštenju.\nKako se dalje navodi, forum smatra da Nikolaidis ima pravo da iznosi svoje stavove.\n"To je osnovno ljudsko i demokratsko pravo koje se Nikolaidisu ovakvim ponašanjem medija ukida, čime se on unapred proglašava krivim", zaključuje Forum pisaca.\nSrpska stručna javnost oštro je reagovala na ovakav stav književnika, a pogotovo direktora Narodne biblioteke. Tako je Mario Spasić, član Nacionalnog prosvetnog saveta, ocenio za "Press" da je Ugričićev potez skandalozan.\n"Potpuno sam šokiran da direktor Narodne biblioteke Srbije podržava tako nešto. On pod hitno morao da podnese ostavku na svoju funkciju, a ukoliko to ne uradi, Ministarstvo kulture bi trebalo da ga smeni, jer on ne predstavlja svoje ime i prezime već instituciju na čijem je čelu", ističe Spasić.\nBeogradski advokat Božo Prelević kaže da, iako Ugričić ima pravo na svoje mišljenje, kao državni funkcioner to sebi ne sme da dozvoli.\nOgnjen Pribićević, istoričar i bivši ambasador Srbije u Nemačkoj, kaže da država mora da reaguje na slučaj "Nikolaidis".\n"Nikolaidisove izjave su politički i diplomatski incident i Srbija mora na to da reaguje", zaključuje on.


Predsjednik Skupštine Srbije Ivica Dačić raspisao je danas izbore za predsjednika Republike za 3. april.\nDačić je odluku o raspisivanju predsjedničkih izbora potpisao u podne u parlamentu, a izbori će biti održani istog dana kada i parlamentarni i lokalni izbori.\nOn je naveo da odluka stupa na snagu objavljivanjem u Službenom glasniku, pa će izborne radnje početi odmah.\nDačić je pozvao sve kandidate da se prijave za predsjedničke izbore.\n“Danas počinju izborne radnje, a želim da proteknu u demokratskoj i fer atmosferi i da daju doprinos po stabilnost Srbije, budućnost Srbije i svih građana”, rekao je Dačić.\nPoželio je svim učesnicima izbora sreću i mnogo glasova, jer, kako je rekao, to je ono što će na kraju biti vrhovni sudija – mišljenje građana.\nDačić je ponovio da je izbore raspisao u skladu sa Ustavom i Zakonom, koji propisuju da se predsjednički izbori raspisuju 90 dana prije isteka mandata predsjednika Republike, a ne smiju biti održani manje od 30 dana od raspisivanja.\n“Shodno tome, pošto mandat predsednika Srbije traje do kraja maja, a imajući u vidu da do 3. aprila ima više od 30 dana, upravio sam raspisao izbore”, rekao je Dačić.\nOn je dodao da pravo da predložle svoje kandidate imaju stranke ili drugi predlagači, do 12. marta u ponoć, a to je rok koji važi i za ostale izbore, vanredne parlamentarne i lokalne, koji će se takođe održati 3. aprila.\nDačić je rekao i da se, kada je reč o predsjedniku Republike, u propisima ne spominje njegov tehnički mandat – već njegov mandat traje do kraja maja, u punom kapacitetu, bez obzira na raspisvanje izbora, dok je vlada u tehničkom mandatu, a parlament raspušten.\nNEWER POSTŠarović ukorio Dodika: Ovo nije vrijeme da se kriješ\nOLDER POSTRadović apeluje: Povećajte plate da parirate inflaciji


Trajal treba da napusti još 300 radnika! | Kruševac Info\n23 juna, 2015 Kruševac Info\nGeneralni direktor „Trajal korporacije“ Miloš Nenezić izjavio je danas da je potrebno da tu korporaciju napusti još oko 300 radnika kako bi sve četiri fabrike u sastavu korporacije bile postavljene na zdrave osnove.\n„Da bismo omogućili da fabrike budu pozitivne, da rade bez obzira da li će i kada doći do privatizacije, potrebno je da još oko 300 radnika napusti korporaciju i zato pravimo novi socijalni program, radimo novu sistematizaciju i niz drugih stvari koje treba da doprinesu uštedi u sirovinama, energetici“, kazao je Nenezić agenciji Beta.\nOn je podsetio da su vlada i Agencija za privatizaciju odredile 17 strateški bitnih firmi za Srbiju, dajući im dodatno vreme od godinu dana kroz zaštitu od poverilaca, napomenuvši da to nije vreme koje poslovodstvo „Trajala“ uzima kao grejs period u kome se ne radi ništa ili živi u nekom blagostanju.\n„Vrlo su teški uslovi privređivanja i naša obaveza je da privatizujemo firmu. Produžetak smo dobili i jer smo jedno od preduzeća koje je u prethodnom periodu iskazalo dobre rezultate i zato što se pokazalo da korporacija želi da uđe u proces privatizacije i čini sve što je u njegovoj moći da dođe do pozitivnog partnera“, rekao je Nenezić.\nNaveo je da su kapaciteti potpuno uposleni u tri od četiri fabrike, dok se u četvrtoj, Fabrici zaštitnih sredstava, radi racionalizacija i njeno postavljanje u skladu sa zahtevima tržišta. „Trajal“, dodao je, uspeva da servisira redovne obaveze, plate su redovne, a zadovoljni su i kupci i dobavljači.\nNenezić je podsetio da je plan je da dve fabrike – Fabrika zaštitnih sredstava i Fabrika eksploziva – pređu u vlasništvo Ministarstva odbrane, dok se za dve gumarske fabrike – Fabrika teretne i industrijske pneumatike i Fabrika guma za dvotočkaše – traži strateški partner.\nPredviđeno je da korporaciju, koja trenutno zapošljava 1.244 radnika, nakon što je u januaru kroz socijalni program otišlo 300 radnika, kroz novi program napusti još oko 300 zaposlenih, da u dve fabrike koje prelaze u nadležnost države bude 505 radnika, dok bi u gumarskom delu trebalo da ostane oko 440 zaposlenih.\n„Nova sistematizacija se završava, u svim celinama ima viška radnika, u nekima manje, u nekima više. Dve fabrike koje prelaze u Ministarstvo odbrane biće zdrave fabrike, koje odmah mogu da rade u plusu, doprinosiće državi, praviće profit, a takav plan će potom biti primenjen i za gumarske fabrike“, rekao je Nenezić.\nUgovor o privatizaciji tog preduzeća raskinut je u decembru 2013. godine, nakon sedam godina tokom kojih je kompanija poslovala u vlasništvu bugarskog „Brikela“. U tom momentu korporacija je imala 1.620 zaposlenih i blokadu računa od 589 miliona dinara.\n« Šubara: Kruševac je truo, primer propalog grada, propale ekonomije, propale privrede, sve je propalo!\nVidovdanska akcija prikupljanja krvi Crvenog krsta i Službe transfuzije Kruševac »


Leskovački Centar za demokratiju i "Animus" dobili donaciju Fonda za jug Srbije - Dnevnik Juga\nPočetna / DOGAĐAJI / Leskovački Centar za demokratiju i „Animus“ dobili donaciju Fonda za jug Srbije\nDevet organizacija civilnog društva koje rade na unapređenju položaja građana i na razvoju zajednica u ovom delu zemlje, dobilo je juče donacije Fonda za jug Srbije. Medju njima su dve leskovačke: Centar za demokratiju i razvoj juga Srbije i ‘’Animus’’ .\nOve organizacije će do kraja septembra raditi na unapređenju položaja mladih, ostvarivanju javnog interesa u lokalnim medijima, na razvijanju preduzetništva i nauke u službi građana, promociji identiteta juga Srbije i na većem učešću građana u odlučivanju. Leskovački Animus baviće se upravo ovom temom.\n„Iako je Zakonom o komunalnim uslugama građanima omogućeno da se najmanje jednom godišnje izjasne o kvalitetu komunalnih usluga, lokalne samouprave ne ispunjavaju tu svoju obavezu, pa ne postoji nikakva analiza zadovoljstva građana pruženim komunalnim uslugama. Kroz ovaj projekat uradićemo najpre pravnu analizu da utvrdimo ko je odgovoran za koje usluge, nakon čega ćemo pokrenuti veb-sajt, gde će Leskovčani direktno moći da ocene kvalitet komunalnih usluga, ali i daju konkretne komentare“, rekla je Ana Pecarski iz udruženja ‘’Animus’’.\nOsnovni kriterijum Fonda za jug Srbije pri odlučivanju o podršci organizacijama bio je da se jasno prepoznaje unapređenje javnog interesa u nekoj od navedenih oblasti.\n„Pri oceni projekata prioritet su imale aktivnosti koje ostvaruju javni interes i koje su usmerene na zadovoljavanje potreba većeg broja građana i građanki, kao i na rešavanje problema ili korišćenje potencijala u zajednici. Aktivno uključenje građana i građanki, uz potencijal za dugoročnu promenu u zajednici, takođe su uzeti u obzir prilikom izbora. Mi verujemo da u svakoj sredini postoji dovoljno potencijala i kapaciteta za razvoj zajednica i da je potrebno podstaći ljude i probuditi aktivizam kroz korišćenje resursa u zajednici, a jedan od najvažnijih su organizacije civilnog društva kao sinergija znanja i aktivizma“, istakao je član Odbora za donacije Fonda za jug Srbije, Nebojša Rančić.\nUkupan iznos prvih donacija Fonda za jug Srbije je 1.310.400,00 dinara.\nPrethodni Sastanak gradonačelnika Leskovca sa bivšim načelnikom Jablaničkog okruga i najpoznatijim privrednikom Balkana\nSledeći U toku završni radovi na putu Karađorđevac-Petrovac


Prokinu titula, Dautoviću prva pobeda – Moto Savez Srbije\nProkinu titula, Dautoviću prva pobeda\nMopedisti i Skuteraši koji se takmiče u okviru Otvorenog prvenstva Srbije u MEC disciplini, sastali su se u subotu 03. jula u Jagodini, gde su na „kontra krugu“ odmerili snage i po treći put ove sezone.\nU klasi Moped Open, imali smo zanimljivu trku i na prvi pogled delovalo je kao da Ivanoski može da pruži otpor Prokinu i smanji razliku u generalnom plasmanu. Tokom kvalifikacija Darko Prokin je imao problema sa motorom, što je Kristijan Ivanoski iskoristio i pokupio poen za pol poziciju. U prvoj trci Ivanoski je poveo od samog starta, nakon što je Prokin doživeo pad u prvoj krivini trke. Prokin je tokom cele trke pokušavao da nadoknadi razliku i došao je do druge pozicije, kada je Ivanoski imao problem tehničke prirode usled čega je morao da odustane od trke. Druga pozicija pripala je Ivici Stankovu, a treća Vladimiru Živkoviću.\nU drugoj trci Prokin je poveo od samog starta, dok je Ivanoski pratio ali bezuspešno. U drugoj polovini trke doživeo je pad nakon kog su sve šampionske ambicije pale u vodu. Druga pozicija u ovoj trci pripala je Urošu Gajiću, dok je Ivica Stankov trku završio na trećoj poziciji.\nU finalnoj trci Moped Open klase Darko Prokin beleži i treću pobedu i stavlja tačku na borbu za titulu u ovoj klasi. Odličnom vožnjom Ivica stankov došao je do druge pozicije, a Vladimir Živković završio je trku kao trećeplasirani, što je ujedno i raspored na kraju dana.\nU klasi Skuter 50 imali smo zanimljivu prvu trku u kojoj je Almir Šabanagić odneo pobedu, ispred Hajrana Dautovića. Najveća borba vodila se za treću poziciju između Ognjena Stanojevića i Dejana Tabakova. Njih dvojica vozili su kompletnu trku „na točku“, a kao pobednik iz duela izašao je Stanojević.\nU drugoj trci iste klase raspored je bio identičan sve do sredine trke, kada vodećem u šampionatu, Almiru Šabanagiću motor naprasno staje. Šabanagić nastavlja da trku završio gurajući motor po stazi, a na pobedničku poziciju izbija Hajran Dautović, dok je gore pomenuti dvojac Stanojević – Tabak nastavio borbu iz prve trke, gde je mlađi Ognjen još jednom izašao kao pobednik.\nNa kraju dana, u ukupnom poretku, šesnaestogodišnji Hajran Dautović odneo je prvi pobednički pehar kući, dok je za drugu poziciju poen za pol poziciju prelomio pobedničko postolje. Sa 37 prikupljenih poena na drugo mesto popeo se Šabanagić, dok se sa 36 poena na trećem mestu našao još jedan šesnaestogodišnjak – Ognjen Stanojević.\nNajjača klasa Skuter 70 donela je najmanje uzbuđenja. Dolazak aktuelnog šampiona klase 125SP, Dragana Miškovića, najavljivala je borbu za prvu poziciju, međutim Miškovićev pad doveo je do toga da trku završi na trećem mestu, iza Šabanagića i Lazara Stankovića.\nU drugoj trci Šabanagić je zabeležio ubedljivu pobedu, gotovo bez borbe ispred Stankovića i Nenada Foraia, dok je Mišković ovog puta imao problema sa skuterom na samom startu i trku nije startovao. U ukupnom plasmanu pobedu odnosi Šabanagić, ispred Stankovića i Foraia.\nPoslednja trka zakazana je za 04. septembar u Kuli, gde će se takmičari nadmetati na kontra krugu.\nGrand Prix of Serbia - Globare 2021 (video)


27.06.2017. / 7:30\nBANJALUKA, Premijer Republike Srpske Željka Cvijanović istakla je u Torontu da su institucije Srpske otvorene za konstruktivan dijalog i opredijeljene za jačanje tržišnih kapaciteta, te da je jačanje saradnje zemalja zapadnog Balkana od suštinskog značaja.\nZa šest mjeseci analiza realizacije pomoći\n17.07.2014. / 9:37\nBRISEL, Šef Predstavništva Republike Srpske u Briselu Mario Đuragić izjavio je da će za šest mjeseci biti organizovana nova konferencija na kojoj će biti analizirana realizacija pomoći koja je na međunarodnom skupu obećana BiH i Srbiji za otklanjanje posljedica poplava.\nInteresovanje za Trebinje i Andrićgrad\n07.02.2014. / 16:30\nBANJALUKA, Trebinje i Višegrad sa Andrićgradom privukli su veliku pažnju posjetilaca štanda Republike Srpske na Međunarodnom sajmu turizma u Briselu, a ostvareni su i značajni kontakti sa turoperaterima i turističkim organizacijama iz Belgije.\nSrpska na festivalu regija i gradova Evrope\n04.05.2013. / 12:54\nPRIJEDOR, Predstavništvo Republike Srpske u Briselu danas učestvuje na “Komitetu regiona”, događaju koji slavi Evropu i njene građane, rekao je šef ovog predstavništva Mario Đuragić.\nU Briselu promotivna kampanja turizma Srpske\n25.04.2012. / 10:52\nBANJALUKA, Predstavništvo Republike Srpske u Briselu u saradnji sa Turističkom organizacijom Republike Srpske od 24.04. započelo je kampanju promocije turizma Republike Srpske na javnim mjestima širom ove evropske prijestolnice.


Dragan Vučićević osuđen za krivično delo uvrede Jugoslava Ćosića | Blok vesti\nDragan Vučićević, glavni i odgovorni urednik lista Informer, danas je osuđen pred Drugim osnovnim sudom u Beogradu za krivično delo uvrede Jugoslava Ćosića, prenosi N1.\nSud je ocenio da je privatna krivična tužba koju je advokatska kancelarija Tomanović podnela u ime Jugoslava Ćosića osnovana i da tvrdnje Vučićevića, da je Jugoslav Ćosić „šiptarski plaćenik“, „sluga mafijaško-tajkunske hobotnice“ i da „obavlja prljave poslove u Srbiji za krvav keš“, predstavljaju krivično delo uvrede i zato ga je oglasio krivim i izrekao mu kaznu.\nOvo je prva presuda da je Vučićević krivično osuđen zbog svojih navoda na štetu Jugoslava Ćosića.\nVučićević je osuđen na novčanu kaznu u iznosu od 200.000 dinara, a Jugoslav Ćosić ima pravo da nakon pravnosnažnosti ove odluke podnese i tužbu za naknadu nematerijalne štete.\nPrevious articleDvojica optuženih u slučaju Jovanjica 1 pušteni iz pritvora\nNext articleMinistarka zdravlja Crne Gore: Predložiću da državljani Srbije u zemlju dolaze bez ograničenja i testova


Vredi obratiti pažnju na ovu "potencijalnu saradnju" u Turskoj! - Sportske novosti\nNaslovna Fudbal 3 za 3 Vredi obratiti pažnju na ovu “potencijalnu saradnju” u Turskoj!\nVredi obratiti pažnju na ovu “potencijalnu saradnju” u Turskoj!\nU okviru 23. kola “TFF 1. Lig” Turske, u terminu od 17 časova sastaće se Adanaspor i Adana Demirspor!\nAdanaspor se nakon 22 odigrane utakmice kotirala na 11. mestu sa 30 osvojenih bodova i gol razlikom 26:34. Na domaćem terenu do sada su odigrali 11 utakmica, a uspeli su da ostvare skor od (6 pobeda, 4 remija i 1 poraz). Može se istaći da Adanaspor trenutno igra jako dobar fudbal pred svojim navijačima, a do sada su poraženi samo jednom!\nAdana Demirspor se trenutno nalazi na 15. mestu na tabeli sa 24 osvojenih bodova i gol razlikom 28:33. Nakon 22 odigrana kola, uspeli su da zabeleže (6 pobeda, 6 remija i 10 poraza). Na gostovanjima, do sada su poraženi čak 6 puta, a na odigranih 11 mečeva ostvarili su još (2 pobede i 3 remija).\n25.09.17 1L Adana Demirspor Adanaspor 1 : 0\n20.03.16 1L Adanaspor Adana Demirspor 1 : 0\n24.10.15 1L Adana Demirspor Adanaspor 2 : 0\n08.03.15 1L Adana Demirspor Adanaspor 1 : 0\n19.10.14 1L Adanaspor Adana Demirspor 2 : 1\nVrlo je moguće je da ova dva rivala imaju neki vid saradnje! Naime, gledajući na susrete iz proteklih sezona, možemo da zaključimo da je od 2014. godine, na prethodna 5 odigrana susreta slavio domaćin, te se nadamo da će se isti scenario ponoviti i danas.\nNa tip 1 i pobedu domaćina, kladionica Maxbet nudi odličnu kvotu u visini od 2,15. Srećno!\nTFF 1. Lig (Turska)\nPrethodni tekstEL: Posle neuspeha u kupu, okreću se Evroligi\nSledeći tekstLiga Evrope: Milan – Ludogorets (Najava meča)\nAtif 22 februara, 2018 at 1:30 pm\nOvde nema saranje moze se potrefit jer prije ovih utakmica sto si postavio apsolutno nije igrano 3 za 3 …Zasto ne stavljas sve njihove susrete\nDusanFutog 22 februara, 2018 at 2:20 pm\n3 za 3 je saradnja. Dakle može da se sklopi u bilo kom trenutku i ne mora da traje od prvog njihovog susreta..\nAnonimni 22 februara, 2018 at 9:06 pm\nU pravu je covek, zavisi ko je na celu kluba, ne mora da saradjuju od osnivanja, da bi bilo 3 za 3\nAnonimni 22 februara, 2018 at 9:07 pm\nJa cu samo reci hvala na informaciji!\nAtif 23 februara, 2018 at 12:56 pm\nU pravu si drug..Hvala na pojašnjenju


Korišćenje Veb segmenta za lokacije - Office podrška\nKorišćenje Veb segmenta za lokacije\nOvaj članak se fokusira na Veb segment lokacije.\nVeb segment lokacija nije dostupan u SharePoint Server 2019.\nVeb segment lokacija vam omogućava da automatski prikažete lokacije povezane sa lokacijom čvorišta (kada se koristi lokacija čvorišta) ili nedavne lokacije korisnika sa trenutnim korisnicima (koje su iste kao one prikazane na SharePoint matičnoj stranici korisnika). Ako imate određene lokacije koje želite da prikažete, imate opciju da izaberete one umesto da automatski prikazuju lokacije.\nKada su lokacije prikazane u Veb segmentu, svaka od njih će sadržati ime lokacije, povezanost ka lokaciji i najnoviju aktivnost za lokaciju. Nedavne ispravke korisnika i prikazi su primeri aktivnosti na sajtu.\nDodavanje Veb segmenta lokacije na stranicu\nIdite na stranicu na koju želite da dodate Veb segment.\nZadržite pokazivač miša iznad ili ispod postojećeg Veb segmenta ili ispod regiona naslova i kliknite na .\nU okviru sa alatkama Veb segmenta koristite polje za pretragu da biste pretražili lokacije.Zatim izaberite Veb segment lokacije .\nKada koristite lokaciju čvorišta, Veb segment će automatski prikazati lokacije koje su povezane sa lokacijom čvorišta na kojoj je stranica deo. Ako to ne želite, umesto toga možete da izaberete određene lokacije ili česte lokacije trenutnog korisnika.\nOdaberite koje lokacije da prikažete\nNa levoj strani Veb segmenta izaberite stavku uredi Veb segmenta da biste otvorili okvir sa alatkama za lokacije .\nDa biste izabrali određene lokacije koje će se prikazati, kliknite na dugme Izaberi lokacije, a zatim potražite lokaciju koju želite da dodate ili izaberite neku od lokacija sa lokacija povezanih sa ovim čvorištima, čestih lokacijaili nedavnih lokacija. Zatim potvrdite izbor u poljima za potvrdu za lokacije koje želite da prikažete.\nDa biste automatski prikazali lokacije, izaberite stavku sve lokacije u čvorištu (samo kada koristite lokaciju čvorišta) ili česte lokacije za trenutnog korisnika (koje prikazuju iste lokacije kao one na SharePoint matičnoj stranici korisnika).\nIzaberite stavku Uredi Veb segment da biste otvorili okvir sa alatkama za lokacije .\nU okviru rasporedizaberite stavku sličica, karticeili Kompaktne. Imajte na umu da možete da promenite redosled lokacija samo u rasporedu kartica.\nPromena redosleda lokacija\nU okviru rasporedizaberite karticu. Možete da promenite redosled stavki samo u rasporedu kartica.\nU Veb segmentu na stranici prevucite i otpustite lokacije redosledom kojim želite.


Sarajevo /Osobe sa invaliditetom mogu bitno doprinijeti razvoju društva / Radio Sarajevo\n03. 12. 2017. u 14:07:00 Fena\nKoordinacioni odbor udruženja osoba sa invaliditetom Kantona Sarajevo i kantonalno Ministarstvo za rad, socijalnu politiku, raseljene i izbjeglice danas su u Sarajevu upriličili prijem u povodu 3. decembra, Međunarodnog dana osoba s invaliditetom.\nPrijem je bio prilika da ukažu na položaj osoba s invaliditetom i pozovu vlasti da se više staraju o njima, u cilju njihove bolje integracije u društvo.\nResorna ministrica Amela Dautbegović novinarima je kazala da Ministarstvo radi na novom akcionom planu za period od 2018. do 2021. godine i da uspijeva pomoći izjednačavanju osoba s invaliditetom sa ostalim članovima društva.\n"Učinili smo nekoliko pozitivnih koraka, prvi je da finansiramo nevladine organizacije koje okupljaju osobe s invaliditetom", istakla je Dautbegović.\nNavela je da se mora puno više raditi na izjednačavanju osoba sa invaliditetom da bi bili u prilici biti korisni članovi društva.\nDirektor Udruženja slijepih Kantona Sarajevo Fikret Zuko je poručio da je neophodno da svi ljudi shvate kako su osobe s invaliditetom vrijedne pažnje i da mogu, uz pomoć, bitno doprinositi razvoju društva.\n"O osobama s invaliditetom se govori, ali u praksi su koraci kratki i situacija je teška. Svi moraju raditi više, a političari treba da rješavaju probleme u skladu sa standardima koji se primjenjuju u svijetu", naglasio je Zuko.\nOvogodišnje obilježavanje Međunarodnog dana osoba s invaliditetom posvećeno je Konvenciji o pravima osoba s invaliditetom i UN Agendi za održivi razvoj 2030.\nPrijemu u Sarajevu su prisustvovali članovi udruženja koja okupljaju osobe s invaliditetom.\nTagovi: osobe s invaliditetom Sarajevo udruženje


Vest džet kao da je namerno pikirao: Otpušta tačno 3.333 radnika - Biznis Telegraf.rs\n26/06/20 | 08:35 ≫ 08:37\nVest džet kao da je namerno pikirao: Otpušta tačno 3.333 radnika\nU slično vreme stigle su informacije i da britanska pošta, Rojal mejl, smanjuje troškove poslovanja i deli otkaze\nKanadska avio-kompanija "Vest džet" (West Jet) otpustiće više od 3.000 zaposlenih širom zemlje zbog razarajućeg efekta pandemije Covid-19.\nIzvršni direktor Ed Sims je preko video poruke najavio velike organizacione promene ove kompanije, sa sedištem u Kalgariju. Restrukturiranje će dovesti do gubitka 3.333 stalna radna mesta, uključujući 430 pozicija u kontakt centrima, kao i 2.300 aerodromskog osoblja.\nPored toga, 600 zaposlenih u "Vest džetu", kao i u njegovoj niskobudžetnoj podružnici "Swoop", izgubiće posao. Sims je rekao: "Realnost u kojoj se nalazimo zahteva teške i često bolne odluke, da bismo osigurali našu stalnu održivost u budućnosti".\nPre pandemije, ovaj gigant iz Kanade je imao 14.000 zaposlenih i leteo na više od 100 destinacija u 24 zemlje. Sada ima 10.000 zaposlenih. Ali, svakako da u moru poljuljanih kompanija nije jedini koji pravi radikalne poteze.\nBritanska pošta, Rojal mejl, najavila je smanjenje troškova poslovanja i otkaze, izvestila je agencija Anadolija. Kit Vilijams, v.d. direktora Rojal mejla, rekao je sledeće: "Sprovešćemo mere za smanjenje troškova poslovanja koje će rezultirati uštedom od 130 miliona funti ili 161,8 miliona dolara".\nVilijams je istakao da je ova odluka deo najavljenog smanjenja kapitalnih rashoda za oko 300 miliona funti u naredne dve godine, kako bi se adekvatno odgovorilo na neposredne posledice epidemije. Osim toga, u Rojal mejlu planiraju i najveće ukidanje viših izvršnih pozicija i drugih neoperativnih radnih mesta.\nBritanska pošta trenutno zapošljava više od 161.000 ljudi, uključujući 9.700 menadžera. U prva dva meseca 2020, godišnji projektovani prihodi kompanije manji su za 29 miliona funti.


Cena: 1 - 727000\nPočetna » Klime\nKlime - split sistem je zatvoren sistem u kome se samo unutrašnji vazduh hladi ili zagreva zbog čega je neophodno provetravanje. Vazduh se prečišćava prolazeći kroz specijalne filtere koji odstranjuju prašinu, polen i dim. Pravilno korišćenje klima uređaja\nKlime - split sistemi se sastoje iz dve jedinice - spoljašnje i unutrašnje i sistema (cevi i električne instalacije) za povezivanje kroz koje prolazi freon. Karkteriše ih laka montaža, održavanje, rukovanje i masovna proizvodnja pa je srazmerno tome relativno niska cena i velika popularnost poslednjih godina. Kućne klime - split sistemi su nezavisni – autonomni uređaji, mogu biti mono split i multi split sistemi.\n© Klimauredjaji.com - Copyright © 2008 - 2017.


Bekenbauer ambasador projekta "Fudbal za prijateljstvo"\nLegendarni fudbalski as Franc Bekenbauer učestvovaće u finalnom programu najvećeg svetskog društveno-odgovornog projekta za decu u sportu, pod pokroviteljstvom kompanije Gazprom, tokom vikenda održavanja finala Lige šampiona u Madridu, od 28. maja do 2 juna.\nMadrid će ovog juna biti epicentar svetskog fudbala! Glavni grad Španije će, pored finalnog meča Lige šampiona, ugostiti i više od 800 učesnika završnih aktivnosti projekta "Fudbal za prijateljstvo" - mladih fudbalera ili novinara uzrasta 12 godina iz Evrope, Azije, Afrike i Severne i Južne Amerike.\nCentralna platforma projekta sadržana je u programu "Međunarodnog kampa prijateljstva", koji će deci prirediti posebne sportske, humanitarne i obrazovne kurseve. Mladi fudbaleri će imati priliku da novostečene fudbalske vrline prikažu tokom utakmica "Svetskog prvenstva fudbala i prijateljstva 2019", tokom kojeg će se takmičiti u okviru 32 "Međunarodnih timova prijateljstva". U skladu sa jedinstvenim principom projekta "Fudbal za prijateljstvo" deca različitih nacionalnosti, polova i fizičkih mogućnosti će zajedno nastupati u istim timovima nazvanim po imenima više ugroženih životinjskih vrsta širom naše planete.\n"Međunarodni Forum fudbala i prijateljstva" će prvi put u okviru svojih programskih aktivnosti predstaviti stručnjake iz oblasti dečijeg razvoja i omladinskog sporta iz celog sveta kao predavače u okviru Foruma. Treneri, doktori dečijih timova, izveštači iz vodećih svetskih medija, proslavljeni fudbalski asovi, predstavnici fudbalskih saveza i akademija će se aktivno baviti pitanjima iz oblasti pripreme mladih fudbalera za međunarodna takmičenja, novim metodama sportskog obrazovanja, principima po kojima se uspešno formiraju omladinski fudbalski timovi i načinima pravilnog razvoja mladih fudbalera.\nOve godine, jedan od glavnih govornika na Forumu biće i proslavljena fudbalska legenda i dvostruki osvajač "Zlatne lopte" Franc Bekenbauer.\n"Kajzer Franc" će se u Madridu družiti sa mladim učesnicima projekta "Fudbal za prijateljstvo" u ulozi globalnog ambasadora prenoseći im svoje bogato sportsko iskustvo, interesantne primere iz profesionalne karijere i deleći znanje o tome kako postići velike uspehe – dragocene za one koji tek počinju da se bave fudbalom.\n- Predstavlja mi veliku čast što sam pozvan da i ove godine učestvujem u najvećem međunarodnom društveno-odgovornom projektu za decu kompanije Gazprom, "Fudbal za prijateljstvo". Vrednosti koje zastupaju mladi učesnici iz brojnih zemalja su vanvremenske. Bez jednakosti, dobronamernosti i pravičnosti, skladan svet je nezamisliv. Odgajati decu u duhu saradnje i komunikacije je glavni cilj, jer je mogućnost postizanja kompromisa, nalaženja zajedničkog jezika sa onima koji su različiti od vas ključ za postizanje životnog uspeha, bez obzira da li će se opredeliti za poziv profesionalnog sportiste ili bilo koji drugi - ističe globalni ambasador projekta "Fudbal za prijateljstvo" Franc Bekenbauer.\nUčesnici završnih aktivnosti projekta će, po njihovom okončanju, prisustvovati finalu Lige šampiona između Liverpula i Totenhema na stadionu “Vanda Metropolitano”, 1. juna u Madridu.\nSrbija je jedna od osam zemalja – osnivača projekta "Fudbal za prijateljstvo" 2013. godine, koji je u 2018, tokom održavanja Svetskog prvenstva u fudbalu u Rusiji, ugostio dečije i odrasle učesnike projekta iz 211 zemalja i teritorija sveta. Fudbalski klub Crvena zvezda, novi-stari šampion Srbije, i ove godine je zvanični partner projekta za našu zemlju.


Dolar oslabio uprkos povećanju kamata Feda | Gde Investirati\nNa svetskim valutnim tržištima dolar je prema korpi valuta prošle nedelje oslabio, iako je američka centralna banka povećala ključne kamatne stope po drugi put od početka godine.\nKurs evra prema američkoj valuti ostao je prošle nedelje gotovo nepromenjen, na 1,1195 dolara.\nU odnosu na japansku valutu, cena dolara ojačala je 0,4 %, na 110,85 jena.\nUprkos jačanju prema jenu, dolarov indeks, koji pokazuje vrednost američke u odnosu na šest najvažnijih svetskih valuta, prošle nedelje je skliznuo 0,2 %, na otprilike 97,13 bodova.\nU sredu su, nakon dvodnevne sednice, čelnici Feda odlučili povećati ključne kamatne stope za 0,25 postotnih bodova, u raspon od 1,0 do 1,25 %, i signalizovali da bi do kraja godine mogli još jednom povećati cenu novca.\nFed je, takođe, signalizovao da bi uskoro mogao početi smanjivati bilanse koje su povećane poslednjih godina jer je centralna banka kupovala vrednosne papire kako bi zadržala niske kamatne stope.\nMeđutim, hoće li Fed do kraja godine još jednom povećati kamate zavisi od toga kakvi će biti makroekonomski pokazatelji. A svi poslednji ukazuju na to da se rast američke ekonomije usporava.\nTo otvara pitanje da li je najveća svetska ekonomija dovoljno snažna da bi izdržala još jedno povećanje kamata u ovoj godini.\n“Ne čujem ništa iz Feda što bi razuverilo tržišta koja trenutno procenjuju da će ključne kamatne stope biti na izrazito niskim nivoima. Držim da je upravo to razlog koji trenutno koči jačanje dolara”, objašnjava Kit Juckes, analitičar u banci Societe Generale.\nU fokusu ulagača bio je prošle nedelje i japanski jen, koji je oslabio nakon što je centralna japanska banka BoJ zadržala ključne kamatne stope na postojećim nivoima, signalizirajući da neće žuriti sa zaoštravanjem monetarne politike.\nGuverner Haruhiko Kuroda kazao je da centralna banka još nije ostvarila zacrtanu stopu inflacije od dva posto, dodajući da nije primereno govoriti o tome kako će ukinuti opsežan paket podsticaja.\nTakav je stav suprotan špekulacijama na tržištu u proteklih mesec dana da u banci možda razmatraju plan ukidanja podsticaja.\n“Čini se da BoJ definitivno ustraje u vrlo blagoj monetarnoj politici budući da su deflatorni pritisci još uvek značajni”, kaže Yann Quelenn iz SwissQuotea.\nPrevious Wall Street: Indeksi gotovo nepromenjeni, Amazon uzdrmao sektor trgovine\nNext Donald Trump lično duguje više od 315 miliona dolara\nTržišta valuta: Dolar blago oslabio\nNa međunarodnim tržištima valuta dolar je protekle nedelje blago oslabio, ali je i dalje blizu najviših nivoa u poslednjih 14 godina.\nNa azijskim berzama u petak su cene akcija blago porasle, no trguje se oprezno dok traju trgovinski pregovori između SAD-a i Kine i dok prinosi na američke državne obveznice nastavljaju rasti.\nInflacija u Srbiji porasla na 3,2 odsto, skočile cene roba i usluga\nPotrošačke cene u Srbiji porasle su u februaru 2017. u odnosu na januar za 0,7 odsto, dok su na godišnjem nivou povećane za 3,2 procenta, saopštio je danas Republički zavod


Vučić danas sa članovima kluba "Privrednik"\n04.07.2014. Premijer Srbije Aleksandar Vučić trebalo bi danas da se sastane sa članovina Srpskog poslovnog kluba "Privrednik", potvrdio je Beti privrednik Slobodan Petrović. U "Privredniku" za Betu nisu mogli da potvrdi da je za danas ugovoren sastanak članova tog udruženja sa premijerom, ali su naveli da će, ako sastanak bude održan, o tome obavesti...\nKirbi: Reforme će vam se isplatiti\n04.07.2014. Srbija može da ima svetlu ekonomsku budućnost u narednom periodu, a bolne reforme će se na kraju isplatiti, kaže ambasador SAD u Srbiji Majkl Kirbi. Ocenivši da su odnosi SAD i Srbije "izuzetno dobri" i da se radi na njihovom daljem produbljivanju, Kirbi navodi i da nije tajna da je u ekonomskom pogledu Srbija u teškoj poziciji. Zato j...\nFAP: Sindikat traži od Vlade da objavi ugovor potpisan sa Fincima\n30.06.2014. Sindikat "Sloga" u FAP-u zatražio je od Vlade da objavi memorandum koji je potpisala sa finskom firmom Sisu o prozvodnji kamiona i delova u pogonima te fabrike. Kako se navodi u saopštenju, taj memorandum Vlada treba da pokaže javnosti jer "postoji sumnja da nije obuhvatio i korišćenje pogona 'Montaža' ", u kojem se skla...\nNacrt zakona o privatizaciji ostavlja prostor za korupciju i pranje novca\n25.06.2014. Članica Saveta za borbu protiv korupcije Jelisaveta Vasilić ocenila je da Nacrt zakona o provatizaciji predstavlja određeni napredak u odnosu na postojeći, ali da postoji još dosta prostora za izmene, te da će o svim njegovim lošim aspektima taj savet obavestiti Vladu Srbije. Vasilićeva, naime, smatra da Nacrt zakona o privatizaciji "ostavlj...


Mjere i preporuke za razvoj i unapređenje dualnog obrazovanja | Privredna Komora Kantona Sarajevo\nMjere i preporuke za razvoj i unapređenje dualnog obrazovanja\nU Sarajevu je 16. aprila 2019. godine održana rasprava o nacrtu dokumenta koji predstavlja mjere i preporuke za razvoj i unapređenje dualnog obrazovanja, a koji su sačinili Ministarstvo za obrazovanje, nauku i mlade Kantona Sarajevo i Privredna komora Kantona Sarajevo, kao partneri na projektu „Learning by Doing“.\nU raspravi su, pored predstavnika Komore, Ministarstva za obrazovanje, nauku i mlade Kantona Sarajevo i Ministarstva privrede Kantona Sarajevo, učestvovali predstavnici srednjih stručnih škola i privrednih subjekata.\nPored jačanja saradnje i partnerstva između škola i poslodavaca, neka od detektovanih glavnih područja za razvoj su zakonski okvir, upisna politika, nastavni plan i program i usklađenost istog sa potrebama tržišta rada, ishodi učenja, saradnja škola sa poslodavcima, resornim ministarstvom i privrednom komorom, te kapaciteti škola za pružanje stručnog obrazovanja i obuke.\nMjere i preporuke navedene u ovom dokumentu su proizašle iz implementacije projekta „Learning by doing“, koji ima za cilj jačanje i unapređenje praktičnog djelovanja kroz školski sistem, što je ujedno fokus obrazovnih politika Evropske unije.\nTrgovinska i industrijska komora Budimpešte je vođa projekta, dok su Privredna komora Kantona Sarajevo i Ministarstvo za obrazovanje, nauku i mlade Kantona Sarajevo jedni od 24 partnera na projektu, koji obuhvata 14 zemalja regiona, a sufinansiran je iz fondova Evropske unije (ERDF, IPA) u okviru Dunavskog transnacionalnog programa.


Tag / Status Kosmeta / Vesti online\n"Rešenje za sever KiM nakon izbora"\nDržavni sekretar u Ministarstvu za Kosovo i Metohiju Oliver Ivanović izjavio je za Radio KIM da je godina za nama povukla rešavanje pitanja severa Kosova i statusa, mada je verovao da će se to...\nSvoboda: Srbija je zaslužila kandidaturu\nPotpredsednik socijaldemokratske frakcije u Evropskom parlamentu Hanes Svoboda smatra da EU treba da poštuje obećanja data Srbiji i dodeli joj u decembru status kandidata.\nB92, Vesti 10 komentara\n"Irsko rešenje" model za Kosmet?\nPredsednik Srbije Boris Tadić spomenuo je sporazum između Ujedinjenog Kraljevstva (UK) i Republike Irske kao funkcionalno rešenje teritorijalnih sporova, saznaje "Politika". Zbog čega bi taj...\nTrivan: SNS prepisao naš program\nPotpredsednica Demokratske stranke Jelena Trivan kaže da nema nijedne ozbiljne države koja od izbora do izbora menja svoje nacionalne ciljeve i nacionalnu strategiju. "Oni koji su prepisali naš...\nTači: Nenasilno uklanjanje barikada\nPredsednik vlade u Prištini Hašim Tači rekao je da će barikade na severu Kosova biti uklonjene postepeno i bez nasilja, i ocenio da je pitanje prelaza Brnjak i Jarinje "završeno".\nPregovarati o statusu KiM bez vremenskog ograničenja\nMinistar rada i socijalne politike Rasim Ljajić predložio je da Srbija inicira pregovore o statusu Kosmeta i severa pokrajine, koji ne bi bili vremenski oročeni.\n"Crvene linije nam se stežu oko vrata"\n"Nema razgovora o ukidanju institucija Srbije"\n15:32 >> 17:17\nVestionline 35 komentara\nĐelić: Ne priznajemo KiM, tražimo rešenje\nPotpredsednik Vlade Srbije Boždar Ðelić izjavio je, u intervjuu za nemački ''Dojčlanradio'', da Beograd neće priznati jednostrano proglašenu nezavisnost Kosmeta, ali da "zajedno možemo...\nŠutanovac: Kosmet nije zatvoreno pitanje\nMinistar odbrane Srbije Dragan Šutanovac rekao je da ne postoji ad hok rešenje za problem južne srpske pokrajine, te da i međunarodni zvaničnici shvataju da pitanje Kosmeta nije zatvoreno.\nVečernje novosti 24 komentara\n“Nećemo birati između Kosova i Evrope“\nMinistar prosvete Žarko Obradović ne očekuje da će Srbija da bude pred izborom Kosmet ili Evropska unija.\nKosorova uskoro na Kosmetu\nHrvatska premijerka Jadranka Kosor posetiće Kosmet 24. avgusta, piše zagrebački “Večernji list“, pozivajući se na izvore bliske vladi.


Autor Tema: Dvojno državljanstvo (Posjeta: 4967 )\n« : 24.05.2009 - 10:01:15 am »\nBANJALUKA - Nakon poruke visokog predstavnika EU za spoljnu politiku i bezbednost Havijera Solane da BiH još nije na listi zemalja za liberalizaciju viznog režima, očekuje se još veći broj građana BiH, uglavnom RS, koji žele da imaju i dvojno državljanstvo Srbije. Uvereni da će susedna zemlja ranije ući u bezvizni režim, građanima RS ne smeta da za državljanstvo Srbije, definisano međudržavnim ugovorom, daju i po 200 evra.\nMada među građanima sa dvojnim državljanstvom ima i onih koji su izbegli iz BiH pa ne žele da izgube status ni u BiH ni u Srbiji, podaci ipak pokazuju da je sve više mladih ljudi koji se nadaju da će se preko Srbije lakše dočepati Evrope.\nPredsednik Studentske unije RS Milan Petković kaže za „EuroBlic” da će nakon poruke Havijera Solane mladi u RS tražiti izlaz upravo u državljanstvu Srbije.\n„Svakom mladom čoveku je cilj da putuje, ali na ovakav način i ne možemo putovati nigde. Drugo, Bolonjska deklaracija potencira mobilnost, odnosno razmenu studenata. Kako ćemo biti mobilni kada imamo vize? Upravo ćemo tražiti izlaz u državljanstvu Srbije, jer je 70 odsto mladih odgovorilo da bi otputovalo negde kada bi imali priliku”, kaže Petković.\nIako BiH, odnosno FBiH sa Hrvatskom nema potpisan sporazum o dvojnom državljanstvu, s obzirom na to da ga nije ratifikovao državni parlament BiH, Petković tvrdi da se na slične poteze odlučuju i mladi iz Hercegovine, koji po osnovu rođenja ili rođenja roditelja uzimaju pasoše Hrvatske kako bi nesmetano putovali.\nDragana P. iz Banjaluke kaže da je zahtev za državljanstvo Srbije predala pre dva meseca. Uverena je da ovim ništa ne gubi u BiH, ali dobija mnogo. „Osim toga što Srbiju smatram našom maticom, glavni razlog za uzimanje državljanstva je to što verujem da će Srbija pre BiH dobiti bezvizni režim. To bi mi mnogo značilo jer sam u BiH bukvalno kao u tamnici”, priča ona.\nPrema podacima Generalnog konzulata Srbije u Banjaluci, od otvaranja 2005. do sada primljeno je oko 3.500 porodičnih i pojedinačnih zahteva za državljanstvo Srbije, a podnelo ih je ukupno oko 8.000 građana. Generalni konzul Jadranka Derajić kaže da se od 2005. stalno povećava interes građana RS da dobiju državljanstvo Srbije.\n„Tokom 2008. u Konzulatu u Banjaluci izdato je 16 putnih isprava, a do sada u ovoj godini jedan pasoš. Međutim, očekuje se da će tokom ove godine naša diplomatsko-konzularna predstavništva u BiH biti tehnički osposobljena da primaju zahteve za nove biometrijske pasoše, što će za posledicu imati i veći broj izdatih pasoša”, kaže Jadranka Derajić. Ona napominje da građani svih nacionalnosti sa područja RS, što je konzularno područje Konzulata, u skladu sa Zakonom o državljanstvu Srbije, zahteve mogu predati u Banjaluci ili na tzv. konzularnim danima koje Konzulat organizuje svakog meseca u Bijeljini i Trebinju.\n„Generalni konzulat Srbije u Banjaluci prima zahteve za prijem u državljanstvo Srbije i dostavlja ih nadležnim organima u Srbiji na donošenje odluke o zahtevu. U praksi, trenutno procedura traje oko 15 meseci. Konzularna taksa koja se tom prilikom plaća iznosi 204 evra za jednu osobu, s tim da članovi porodice imaju određene povoljnosti u pogledu plaćanja”, kaže ona.\nU Ministarstvu uprave i lokalne samouprave RS kažu da je od 2003. kad je dogovoreno dvojno državljanstvo sa Srbijom, ovo pravo ostvarilo 3.338 građana RS. „Mada BiH ima potpisano dvojno državljanstvo i sa Švedskom, do sada nismo imali nijedan takav zahtev”, kažu u Ministarstvu.\nPodsećamo, sporazum o dvojnom državljanstvu BiH je postigla sa Hrvatskom, ali on nije ratifikovan u parlamentu BiH, jer ga bošnjački član Predsedništva smatra „štetnim po vitalni nacionalni interes Bošnjaka”.


28-09-2020 22:44 Svet Region\nNajava Mila Đukanovića da će on i sledbenici Crnu Goru braniti i iz šume, ako zatreba, pokazala se kao pucanj u prazno, jer u nju nisu poverovali ni najbliži prijatelji crnogorskog predsednika. Tačnije, oni su tu poruku doživeli kao izraz krajnje nemoći i signal za uzbunu, pa su brže-bolje počeli da rasprodaju imovinu i skupljaju keš za boravak na sigurnijim destinacijama od Crne Gore ukoliko istražni organi nove vlasti pokucaju na njihova vrata i priupitaju ih za poreklo imovine i kapitala.\nMilo Đukanovoć (Foto: Jutjub)\nAkcije i poslove, kako tvrdi podgorički „Dan“, prvi su prodali kontroverzni biznismeni Brano Mićunović i Veselin – Vesko Barović. Mićunović je polovinu akcija u hotelu sa pet zvezdica, koji namerava da gradi u centru Budve, prodao turskoj kompaniji Merit Montenegro, pa će tako investicija od 17 miliona evra biti podeljena na ravne časti. Turci će postati suvlasnici zemljišta i vlasnici polovine hotela sa 12 spratova, tako da Mićunović ovim, uz značajna finansijska sredstva, dobija i osiguranje za ulaganje, jer se veruje da nova vlast neće moći tako lako da udari na stranog investitora, naročito u jeku krize zbog pandemije, kada je svaki evro u presušenu državnu kasu dobrodošao. Pitanje je, međutim, šta će biti sa Mićunovićem, koga decenijama prati glas da je jedan od najopasnijih likova na Balkanu i da je posle braće Đukanović najmoćniji i najbogatiji Crnogorac, iako dokaza za to nema, pošto Nikšićanin koji živi u luksuznom hotelu Splendid u Bečićima nije osuđivan, niti u njegovoj imovinskoj karti ima tragova o milionima evra, vilama, kockarnicama i drugim nepokretnostima o kojima su brujali crnogorski, ali i regionalni mediji.\nMićunović je i posle poraza DPS-a privrženost Milu Đukanoviću i njegovoj partiji pokazao dolaskom na Patriotski skup na Cetinju, gde je bio jedna od glavnih zvezda. Međutim, ne bi bilo veliko iznenađenje da se on, bar na neko vreme, „skloni“ iz Crne Gore dok antikorupcionaška oluja, koja se očekuje odmah posle formiranja nove vlade, ne prođe, jer je reč o čoveku više nego bliskom vrhu vlasti koji mu je i omogućio da godinama bude „strah i trepet“ i da stekne oreol nedodirljivog. Sličan slučaj je i sa Veselinom – Veskom Barovićem, drugim intimusom predsednika Crne Gore, za koga se veruje da je zahvaljujući bliskosti sa režimom i dozvoli za neograničen lov u mutnim tranzicionim privatizacijama stekao milione evra, kupujući brojna crnogorska preduzeća, iz kojih je, kako pokazuju brojne indicije, isisao sve što je mogao pre nego što ih je gurnuo u stečaj. Tipičan primer je ulcinjska solana, čija je imovina nedavno završila u starom gvožđu, čime je stavljena tačka na postojanje jedine fabrike soli u zemlji. Barović se solane domogao preko privatizacionog fonda Euroaktiv, čiji je kapital u crnogorskim kompanijama u jednom trenutku, prema raspoloživim procenama, vredeo oko 160 miliona evra. Taj fond, prema tvrdnjama crnogorske opozicije, imao je akcije u 18 preduzeća, uključujući i ona najjača poput Elektroprivrede, Železnica Crne Gore, Jugopetrola Kotor, Luke Bar i Plantaža Podgorica. Fond su od osnivanja pratile kontroverze i sumnje za brojne zloupotrebe, pa je Barović, koji se od optužbi ranije branio da nema ništa sa Euroaktivom, rešio da ga se otarasi pre nego što njemu nenaklonjena vlast počne da „češlja“ dokumentaciju. Barović je, kako tvrdi „Dan“, prvog septembra proglasio likvidaciju Eurofonda. U naredna dva dana obavio je još dve transakcije. Prvo je 2. septembra prodao Svis osiguranje, a dan kasnije prebacio deo akcija Mimoza hotela Tivat.\nNa sličan korak, tvrde upućeni, spremaju se i drugi biznismeni iz kruga Đukanovićevih kumova, rođaka i prijatelja, uvereni da je imovinu bolje prodati i uzeti keš nego čekati da nova vlast otvori istrage i počne da pleni sve za šta nema dokaza o legalnom poreklu, o čemu je najveći deo Milove bahate biznis elite, uljuljkan tridecenijskom zaštitom vlasti, brinuo koliko i o lanjskom snegu.\nTraže stanove u Beogradu\nU Podgorici se već duže vreme šuška da je u Crnoj Gori posle izbora porasla potražnja za stanovima u Beogradu, i to na elitnim lokacijama poput Vračara i Dedinja. Potvrda jagme za nekretninama u prestonici Srbije stigla je i iz agencija za nekretnine.\n– Partnerska agencija za nekretnine iz Beograda zabeležila je 168 upita za stanove i kuće na Vračaru i Dedinju, prosredstvom advokatskih kancelarija iz Crne Gore. Neko planira da nas napusti – objavila je jedna podgorička agencija.


17.03.2021 u 22:33\nOd predsednika traži pomoć da mu vrate decu iz hraniteljske porodice\nKragujevčanin Đorđe Joksimović, kome su tri maloletne ćerke oduzete 2015, stigao je u Beograd, a namerava da sutra od predsednika Srbije Aleksandra Vučića zatraži da mu pomogne da vrati svoju decu. Joksimović, koji je pešice došao iz Kragujevca u Beograd, kaže za Tanjug da je ovo peti put da dolazi u nadi da će dobiti pomoć. Tvrdi da je ispunio sve uslove za vraćanje dece iz hraniteljske porodice i naveo je da nadležne institucije to odugovlače. „Obratiću se sutra predsedniku da se moj slučaj konačno završi posle šest godina”, rekao je Joksimović, prenosi Tanjug. Naveo je da je danas tačno šest godina od kada je počela njegova borba da vrati decu. Kaže da je po dolasku u Beograd večeras prvo otišao ispred Ministarstva za rad, zapošljavanje, boračka i socijalna pitanja gde se pre\n25.05.2020 u 17:05\nĐorđević i Jurić posetili hraniteljsku porodicu u Staroj Pazovi\nSTARA PAZOVA - Povodom Međunarodnog dana nestale dece, ministar za rad, zapošljavanje, boračka i socijalna pitanja Zoran Đorđević i osnivač Fondacije „Tijana Jurić” Igor Jurić obišli su jednu hraniteljsku porodicu u Staroj Pazovi. Đorđević je rekao da, prema poslednjem popisu, 21 odsto stanovništva u zemlji čine deca i da briga o njima mora biti na najvišem mogućem nivou, ocenjujući da je Srbija uradila mnogo u cilju njihove zaštite, saopštilo je Ministarstvo za rad, prenosi Tanjug. Ministar je naveo primer usvojene Strategije prevencije i zaštite dece od nasilja za period od 2020. do 2023. godine sa dvogodišnjim akcionim planom za njeno sprovođenje, na šta se čekalo dugi niz godina. On je istakao da je zadatak svih da se ne dozvoli da u budućnosti ijedno dete pati i da se stane\nTežak put od biološke do hraniteljske porodice\nLjubavi ima toliko malo na ovom svetu. Ko ume da voli, ne treba ništa drugo da radi. Ove nežne reči Duška Radovića možda najlepše opisuju „posao” hranitelja kojim se u našoj zemlji bavi oko 4.200 porodica, koje odgajaju mališane oko čijih se kolevki dobre vile nisu baš „gurale”. Porodice iz kojih potiču ova deca obično se „vrte” u začaranom krugu siromaštva, nezaposlenosti, neobrazovanja i socijalne patologije, a podaci Ministarstva za rad, zapošljavanje, boračka i socijalna pitanja govore da se u ovom momentu 6.363 dece i mladih osoba u Srbiji nalazi na hraniteljstvu. Skicirajući put kojim deca stižu u hraniteljske porodice, v.d. direktora Centra za porodični smeštaj i usvojenje Beograd Mirjana Novakov ističe da najveći broj mališana dolaze iz bioloških porodica u kojima su porodični\n16.03.2018 u 13:15\nLek za ranjenu dečju dušu\nSve nesrećne porodice, da parafraziramo Tolstojevu od upotrebe izlizanu rečenicu, nesrećne su na različite načine. Posle neke porodične tragedije, nasilja, ubistva ili kada su deca zanemarena ili zlostavljana, brigu o onima koji su tek stupili u život preuzima država. Zahvaljujući velikom porastu broja hraniteljskih porodica u našoj zemlji, ovi mališani nisu više osuđeni na sirotišta i domove, kao što je to bilo nekada, već toplinu i ljubav, sigurnost i bezbednost dobijaju u pažljivo odabranim familijama širom Srbije. Ponekad neka ekscesna situacija dospe i u medije, ali to ne može da zatamni vrlo pozitivnu sliku odnosa države prema ovoj kategoriji mladih bića. Na kraju prošle godine 6.403 dece bilo je smešteno u više od 4.500 hraniteljskih porodica.\nDecu u Srbiji zbrinjava 5.500 porodica\nKada su Mišo i Zagorka Novaković, meštani Jadranske Lešnice, pre tačno pola veka uzeli na hraniteljstvo devojčicu Smilju Čotrić, nisu ni slutili da će ovo mačvansko selo postati jedna od najbrojnijih hraniteljskih kolonija u Srbiji. Zahvaljujući njihovoj nesebičnoj ljubavi, devojčica Smilja, koja je odrasla u porodici Novaković, i sama je postala hraniteljica – sa suprugom Radišom i sinovima, ona i danas brine o dvoje dece bez roditeljskog staranja. Najmlađi hraniteljski par u Jadranskoj Lešnici su Branka (30) i Perica (38) Bukovan, koji imaju troje biološke dece i trenutno brinu o dečaku osnovnoškolskog uzrasta. Tokom prošle godine oni su na hraniteljstvo uzeli i bebu koja je u međuvremenu vraćena u svoju biološku porodicu. Oni su samo neki od 40 porodica Jadranske Lešnice koji ove


Izetbegović pod najvećim pritiskom: Strani ambasadori traže dogovor o formiranju vlasti BiH | BL Portal\nIzetbegović pod najvećim pritiskom: Strani ambasadori traže dogovor o formiranju vlasti BiH\nAmbasadori najuticajnih zapadnih zemalja u BiH traže način kako da političke lidere u BiH ponovo dovedu za isti sto, s ciljem što bržeg fomiranja vlasti, a trenutno se pod najvećim pritskom nalazi Bakir Izetbegović.\nKako saznaje SrpskaInfo, u tom kontekstu treba posmatrati i sastanak članova Predsjedništva BiH s ambasadorima SAD, Italije, Francuske, Velike Britanije i Njemačke, prije nekoliko dana. Tada je saopšteno da je, na zahtjev ambasadora, „razgovarano o aktuelnoj političkoj situaciji u Bosni i Hercegovini“.\nMeđutim, izvori SrpskaInfo portala iz diplomatskih krugova tvrde da je taj sastanak bio mnogo više od protokolarnog i da su diplomate tražile da se priča o slanju ANP u NATO i aktiviranje MAP ostavi po strani, te da se ide ka formiranju Savjeta ministara BiH uz obavezan nastavak saradnje s NATO.\n– Takav stav su oduvijek zastupali predstavnici međunarodne zajednice, a čak i NATO, ali je lider SDA Bakir Izetbegović slanje ANP u NATO postavio kao uslov Miloradu Dodiku za ulazak u Savjet ministara BiH. Sada se Izetbegović nalazi pod velikim protiskom Zapada da popusti, jer je očigledno da Dodik neće i da ovakva blokada ne vodi nikud. Trenuto zapadne ambasade kontaktiraju članove Predsjedništva i političke idere u BiH s ciljem da ih ponovo dovedu za isti sto. Iduće sedmice će se znati da li će biti novog sastanka – tvrdi odlično obaviješten izvor.\nPrema drugoj varijanti, koja se takođe pominje u političkim krugovima u Sarajevu, ide se ka tome da famozni Godišnji nacionalni plan za članstvo BiH u NATO (ANP) bude izmijenjen sadržajno i u nazivu do te mjere da bude prihvatljiv i za Izetbegovća i za Dodika.\n– To bi značilo da se iz naziva ANP briše riječ „nacionalni“ jer Dodik ne prihvata takav pojam znajući da je BiH višenacionalna zemlja. Takođe to ne bi bio plan „za članstvo“ jer se na taj način prejudicira ulazak BiH u NATO, čemu se Republika Srpska protivi. S druge strane, redukovao bi se i sam tekst ovog dokumeta, tako što bi sve što je sporno u ovom trenutku bilo izbačeno. Međutim, pretpostavka je da bi i takav dokumet, ako bude poslat u Brisel, značio aktiviranje Akcionog plana za članstvo MAP, čemu se Dodik protivi. Zato je ova mogućnost manje vjerovatna – tvrde naši izvori.\nNekoliko dana nakon dolaska ambasadora u Predsjedništvo BiH sastali su se lideri SDA Bakir Izetbegović i HDZ BiH Dragan Čović. Potom je održan sastanak Kolegijuma Doma naroda BiH sa novim šefom Delegacije EU u BiH Johanom Satlerom. Poslije sastanka, predsjedavajući Doma i lider SDA Bakir Izetbegović dao je izjavu koja, na neki način, potvrđuje saznanja Srpskainfo.\nOn je najavio je da će narednih dana biti održani sastanci od kojih očekuje postizanje kompromisa kada je riječ o deblokadi rada zajedničkih institucija BiH.\n– Imamo neke sastanke u Predsjedništvu ovih dana tako da mislim da jesmo bliži deblokadi, da se nađe kompromis u okviru kojeg se trenutno nalazi BiH, mislim Akcionog plana za članstvo (MAP) u NATO, da se iznađe način da se ponovo pokrene program – rekao je Izetbegović.\nNaveo je da je postignuta saglasnost da je evropski put najbitniji proces za BiH te da treba učiniti sve da se formira vlast i da se što prije pokrene reformski proces na evropskom putu BiH.\n– Reformska agenda, koju smo zajedno s predstavnicima EU uradili prije 5 godina, dala je rezultate i tu smo se saglasili da je vidljiv napredak u ekonomiji, izgradnji, povećanju broja radnih mjesta – dodao je Izetbegović.\nProhić: Diplomatska inicijativa s dva cilja\nPolitički analitičar Ibrahim Prohić primjećuje da se nazire diplomatska inicijativa u regionu, koja ima dva cilja.\n– Kratkoročni cilj je formiranje vlasti, a dugoročni sređivanje stanja u regionu, gdje su naglašene dvije neuralgične tačke, a to su Kosovo i BiH. Mislim da pitanje u BiH neće biti do kraja riješeno sve dok se ne riješi problem Kosova. Mada, s obzirom da je do predsjedničkih izbora u SAD ostalo malo više od godinu dana, moglo bi se desiti da se sve ovo ubrza, da se paralelno rješavaju Kosovo i BiH. Imam hipotezu da se BiH ne rješava jer Beograd koristi RS i njenog politički najjačeg čovjeka da drži „radnu temperaturu“, odnosno da konstantno podgrijava strahove o mogućoj secesiji, jer na taj način misli da jača svoje adute oko konačnog raspleta Kosova – smatra Prohić.\nNa pitanje šta podrazumijeva pod „rješavanjem pitanja BiH“, a odgovor je da prvo treba promijeniti karakter vladajućih političkih partija i njihovih lidera.\n– Prvo, oni su politiku sveli na puki klijentelizam, drugo – njihovi zahtjevi su uvijek maksimalistički, treće – sve tri vladajuće politike su nespremne na kompromis, zatim sve one počivaju na retrogradnoj ideološkoj matrici, a to znači insistiranje na etničkom principu i teritorijalizaciji, da bi se na toj osnovi održavala tri feuda. Te politike se održavaju na proizvodnji konflikta svaka dva, tri mjeseca. Na kraju, nijedna od tih politika nema kredibilitet, nema dosljednost, ne možete biti sigurni da će ispoštovati, ne samo ono što dogovore, već ni ono što potpišu – zaključuje Prohić.\nPONUĐENA NAGRADA: Lokal zasuo smrdljivom kiselinom, policija istražuje ko stoji iza podmuklog napada\n„Pentagonke“ nagriza zub vremena: Krov prokišnjava, a stanari ne mogu da se dogovore


Venska insuficijencija predstavlja oboljenje vena nogu, koje nastaje kao posledica bolesti vena sa posledičnim zadržavanjem krvi u venama. Sama osnova venske bolesti najčešće nastaje zbog oštećenja venskih zalistaka, koji održavaju krvni tok naspram sile gravitacije i guraju je prema srcu. Kao posledica oštećenja zalistaka, naročito spoja površnog i dubokog venskog sistema i posledičnog širenja vena usporava se i zaustavlja protok krvi u površnom venskom sistemu. Sve ovo dovodi do pojave venske bolesti koja je u početku često zanemarena i neprepoznata od strane pacijenta.\nKako se ispoljava venska bolest\nSmatra se da oko 60% ljudi ima neki oblik venske bolesti. Vizuleno, predstavljaju izvijugane i proširene krvne sudove koji se nalaze u koži i podkoži i predstavljaju značajan estetski problem. Rani simptomi uključuju bolove i osećaj težine u nogama, otoke nogu naročito u večernjim satima i posle dužeg stajanja. Simptomi venske bolesti su:\nTup bol u nogama i osećaj težine\nOsećaj peckanja i svraba\nOtok nogu, naročito stopala i potkolenica\nPromena boje kože na nozi\nPojava rane na nozi koja ne zarasta\nDijagnoza se postavlja lako na osnovu kliničkog pregleda vaskularnog hirurga i kvalitetnim kolor doplerom venskog sistema. Na osnovu nalaza je lako odrediti koja je vrsta lečenja potrebna. U nekim slučajevima je potrebna promena životnih navika uz terapiju lekovima. U ostalim fazama, bolest vena se rešava hirurški ili minimalno invazivnim procedurama kao što su laserski tretman vena i mikroflebektomija.


YUCOM: Evropski sud potvrdio da se slučajevi povrede ljudskih prava kroz neopravdano određivanje pritvora u Srbiji ponavljaju - Dijalog.net\nNaslovna Civilno društvo YUCOM: Evropski sud potvrdio da se slučajevi povrede ljudskih prava kroz neopravdano određivanje pritvora u Srbiji ponavljaju\nBeograd, 15. oktobar 2019 . – Evropski sud za ljudska prava doneo je presudu Purić i R.B. protiv Srbije, kojom je utvrdio da se slučajevi povrede ljudskih prava kroz neopravdano određivanje pritvora u Srbiji ponavljaju, saopštio je Komitet pravnika za ljudska prava (YUCOM).\nTaj sud je presudom ponovio Srbiji stav da svako lišenje slobode, ma koliko kratko trajalo, mora da bude zasnovano na ubedljivim i obrazloženim razlozima, a nije prihvaćen argument Vlade Srbije da su u oba slučaja lica pritvorena u skladu sa zakonom.\nI u prethodnim sličnim slučajevima protiv Srbije doneta je ista odluka, uz konstatovanje da apstraktni i formalni razlozi koji se oslanjaju samo na visinu zaprećene kazne i prirodu krivičnog dela nisu dovoljan razlog za pritvaranje, ukazuje YUCOM.\nZato ta nevladina organizacija apeluje na tužilaštva i sudove da se prilikom predlaganja i određivanja pritvora rukovode stvarnim zahtevima svakog konkretnog slučaja i poštovanjem ljudskih prava.\nOsvrćući se na slučaj pritvaranja zaposlenog u Krušiku i proteste građana tim povodom, YUCOM konstatuje da bi takve tenzije mogle biti otklonjene doslednim poštovanjem ljudskih prava na koje Evropski sud za ljudska prava poziva domaće pravosuđe.\nČesta hapšenja uz predlaganje pritvora, za koja saznajemo iz medija, naročito za izražene stavove u javnosti i na društvenim mrežama, suprotna su praksi Evropskog suda i sistematski guše slobodu izražavanja, upozorio je YUCOM.\nOznakeEvropski sud za ljudska pravaljudska pravaPoglavlje 23YUCOM\nPrethodno Suzana Grubješić podnela ostavku na mesto sekretara Evropskog pokreta u Srbiji\nSledeće Film o čoveku koji je istrajno verovao u moć umetnosti\nTop Tags Vlada Republike Srbije Evropska komisija konkurs Srbija i Evropska unija mladi Pravosuđe Evropska unija Civilno društvo mediji istraživanje OCD evropske integracije Društvo lokalna samouprava vladavina prava


Fej Danavej u novoj Gucci kampanji - Lux Life luksuzni portal: Moda, Stil, Trendovi, Kolekcije 2019/2020...\nFej Danavej u novoj Gucci kampanji\nNajnovija kampanja brenda Gucci sadrži Sylvie torbe, u otprilike svim bojama i oblicima u kojima su dostupne…\nZa fotografije, italijanski modni brend angažovao je nagrađivanu glumicu Fej Danavej i francusku pevačicu, tekstopisca i glumicu, SoKo. Ove dve zvezde pozirale su u raskošnim okruženjima, dajući nam uvid u život ultra bogatih.\nKako bi se na primeru pokazala veza između tipične holivudske majke i ćerke, kampanja je ispunjena slikama predivnih okruženja, uključujući raskošnu limuzinu, šoping na čuvenom Rodeo Drajvu i uživanje pored bazena. Iz perspektive Soko, možemo videti kako su ove fotografije nastale. Sylvie torba igra fiktivnu ulogu na fotografijama, a može se videti u raznim bojama, poput crvene, crne, kroko printa i tako dalje.\nInače, cena Sylvie torbi, koje se mogu kupiti preko Gucci online prodavnice, kreće od 1.200 dolara.\nPROČITAJTE SLEDEĆI TEKST: Montblanc kolekcija aksesoara za urbane nomade


Preliminarni rezultati: Partija armenskog premijera Pashinyana pobijedila na prijevremenim izborima | TRT Hrvatski\nPreliminarni rezultati: Partija armenskog premijera Pashinyana pobijedila na prijevremenim izborima\nPashinyanova Partija civilnog sporazuma osvojila je 53,92 posto glasova, a opoziciona Koalicija za Armeniju je osvojila 21,1 posto glasova\nPartija premijera Armenije Nikola Pashinyana pobijedila je na prijevremenim parlamentarnim izborima u toj zemlji.\nCentralna izborna komisija Armenije jutros je objavila preliminarne rezultate jučerašnjih izbora na kojima je izlaznost bila 49,4 posto.\nPashinyanova Partija civilnog sporazuma osvojila je 53,92 posto glasova, a na drugom mjestu sa 21,1, posto osvojenih glasova je Koalicija za Armeniju koju predvodi bivši predsjednik Armenije Robert Kocharian.\nU parlament je sa 5,23 posto osvojenih glasova ušla i Koalicija časti koju podržava bivši armenski predsjednik Serj Sarkisyan.\nKocharian i njegova koalicija su saopćili da ne priznaju rezultate izbora i da brojne pojave ukazuju na velike izborne prevare koje treba istražiti.\nU izbornoj utrci učestvovale su 22 političke stranke i četiri koalicije, a pravo glasa je imalo 2.58 miliona glasova.


Farma 5 Narod pita: Jelena Jovanović - Zoricu Marković ne poštujem kao čoveka, trpeće posledice! - ShowBiz - Region - Vesti - Svet Plus\nFarma 5 Narod pita: Jelena Jovanović - Zoricu Marković ne poštujem kao čoveka, trpeće posledice!\n18:25 6. JAN 2014.\nŠto se tiče noći koju su Edin i Marijana proveli u hotelu, Jelena kaže da se ne ljuti na manekenku, ali ni na svog dečka zbog toga što ju je zagrlio u krevetu i prebacio nogu preko nje. "Sa Marijanom sam u odličnim odnosima, a farmeri vole da pričaju pa se prašina malo podigla".\nSem toga, Jelena kaže da je ne zanima ono što Zorica Marković priča, a ona je bila najglasnija kada je taj skandal u pitanju: "Ne poštujem je kao čoveka, a posledice će trpeti!".


Američki vojnici spasili Roja Halumsa koji je kidnapovan pre više od deset meseci\nHalums i jedan Iračanin pronadjeni su na izolovanoj farmi oko 25 km južno od Bagdada. Kako je saopšteno, Halums se oseća dobro i ukazana mu je lekarska nega. Zvaničnici dodaju da je on spašen zahvaljući informacijama koje su dobili od jednog iračkog zatvorenika. U medjuvremenu, američka ambasada saopštila je da s četvorica američkih radnika službe obezbedjenja poginula u eksploziji bombe u Basri.\nAnan preuzeo je odgovornost za propuste u vodjenju programa nafta za hranu\nGeneralni sekretar UN-a Kofi Anan preuzeo je odgovornost za propuste u vodjenju programa «nafta za hranu» u Iraku. Nakon što je u Savetu bezbednosti formalno predstavljen izveštaj o rezultatima istrage tog programa, Anan je izjavio da prihvata kritike i ocenio da su nalazi istrage «duboko uznemirujući za sve u UN». Nezavisna komisija koja istražuje korupciju u okviru programa, vrednog 64 milijarde dolara, oštro je kritikovala Anana zbog administrativnih propusta aliga je oslobodila odgovornosti za «moralne prestupe». U izveštaju se iznosi niz primera nezakonitog i ne-etičkog ponašanja i korupcije unutar UN-a a krivica se pripisuje i Generalnoj skupštini i Savetu bezbednosti. Medjutim, uprkos korupciji, komisija ocenjuje da je program bio delimično uspešan u obezbedjivanju minimalnih standarda ishrane i zdravstvene zaštite za Iračane izložene sankcijama zbog režima Sadama Huseina.\nU Indoneziji održana zajednička sahrana posmrtnih ostataka 34 neidentifikovane žrtve avionske nesreće\nU Indoneziji je danas održana zajednička sahrana posmrtnih ostataka 34 neidentifikovane žrtve avionske nesreće na Sumatri u kojoj je u ponedeljak poginulo 149 osoba. Istovremeno, u toku je istraga uzroka nesreće, a kao najverovatniji razlog pada aviona navode se problemi sa motorom. Avion kompanije Mandala Erlajns sa 116 putnika i članova posade srušio se odmah po poletanju za Džakartu, i udario u stambenu četvrt grada Medan.\nU Egiptu se održavaju prvi predsednički izbori\nU Egiptu se održavaju prvi predsednički izbori sa više kandidata u istoriji te zemlje. Medjutim, odziv je, po svemu sudeći, slab a brojne su i tvrdnje o izbornim nepravilnostima. Na današnjoj konferenciji za novinare, predsednički kandidat Ajman Nur optužio je vladajuću Nacionalnu demokratsku partiju predsednika Hosnija Mubaraka da je narušila izborni proces kupovinom glasova i drugim prevarama. Zapadne novinske agencije javljaju o slučajevima zastrašivanja birača il njihovog potkupljivanja na biračkim mestima širom zemlje.\nIndija i EU usvojile su akcioni plan za borbu protiv terorizma\nIndija i EU usvojile su akcioni plan za borbu protiv terorizma, jačanje trgovine i saradnje u domenu tehnologije, saopštili su posle samita u Nju Delhiju indijski premijer Manmohan Sing, i britanski premijer Toni Bler, čija zemlja trenutno predsedava EU. Sing je istakao da su se dve zemlje složile da u civilizovanom svetu nema mesta terorizmu, i da će intenzivno saradjivati u borbi protiv njega.\nVlasti Bosne i Hercegovine zabranile uvoz živine iz Rusije i Kazahstana\nVlasti Bosne i Hercegovine zabranile su uvoz živine iz Rusije i Kazahstana kao odgovor na pojavu ptičije groznice u te dve zemlje. Državna veterinarska uprava saopštila je da je zabrana slična onim koje su uvedene u nekoliko azijskih zemalja koje su bile pogodjene tom bolešću, ranije ove godine. Zvaničnici su dodali da su dali uputstva carinskim službenicima i pograničnoj policiji da detaljno pregledaju isporuke iz zemalja u kojima se pojavila ptičija groznica. Ruse vlasti su potvrdile pojavu bolesti u Sibiru, dodajući da se ona proširila iz Kazahstana, kao i da nije prešla na ljude.


ZAPISNIK SA SJEDNICE PIC-A OTKRIVA: Britanci ne žele praštati Dodiku, Francuzi mu blagonakloni | Tacno.net\nZAPISNIK SA SJEDNICE PIC-A OTKRIVA: Britanci ne žele praštati Dodiku, Francuzi mu blagonakloni\nAutor 👤Avdo Avdić 6.9.2019. u 15:13\nNema ništa od mostarizacije cijele BiH\nNaša stranka podnijela krivičnu prijavu protiv Salmira Kaplana\nKCUS bez reagenasa, na pregled magnetnom rezonancom se i dalje čeka mjesecima\nAmbasada SAD-a insistira na provedbi Zakona o odbrani i slanju ANP-a, Britanci ne žele više praštati Dodiku, Francuzi su za umjerenu politiku prema sprskom članu Predsjedništva, a EU za svoje postupanje dobila podršku od Rusije. Wigemark usaglasio stavove sa Rusima u vezi sa NATO integracijama\nAmbasada Velike Britanije u BiH, na posljednjoj sjednici Vijeća za implementaciju mira, zatražila je da Međunarodna zajednica Miloradu Dodiku uputi jasnu poruku, da rušenje institucija BiH – “neće biti oprošteno”\nPrema zapisniku sa posljednje sjednice PIC-a, na kojoj su razmatrane Dodikove najave da će, nakon 5 septembra, preispitati funkcionisanje državnih institucija, predstavnici Velike Britanije su kazali da Dodik mora biti upozoren – i javno i privatno da “njegovi potezi neće biti oprošteni”, te da fukus poruka treba biti na zaštiti institucija BiH.\nMeđutim, suprotno stavovima Velike Britanije, predstavnik Ambasade Francuske bio je blagonaklon prema srpskom članu Predsjednišva BiH.\n“Ambasada Francuske u BiH zalaže se za umjereniji stav prema Miloradu Dodiku”, konstatovano je u zapisniku sa sjednice PIC-a.\nInače, osim Francuske, blagonaklonu politiku prema Miloradu Dodiku i njegovim najavama zagovarali su predstavnici Ambasade Italije i Delegacija Evropske unije u BiH s čijom se politikom složila i Ambasada Ruske Federacija. S druge strane, ambasade SAD-a, Velike Britanije, Njemačke, Španije, Holandije, Japana i Turske usaglašene su kada je u pitanju NATO put BiH, te zaštita državnih institucija.\nNATO U DRUGOM PLANU\nPodsjećamo, uz posredovanje tadašnjeg šefa Delegacije EU u BiH – Larsa Gunnara Vigemarka, 5. avgusta ove godine Milorad Dodik, Dragan Čović i Bakir Izetbegović potpisali su Principe za uspostavu vlasti na državnom niovu. Kao rok za provedbu tog sporazuma naveli su 5. septembar. Međutim, predsjedavajući Predsjedništva BiH Željko Komšić saopćio je da on neće glasati za imenovanje mandatara ukoliko se, prethodno, u središte NATO-a ne pošalje Godišnji nacionalni plan /ANP/. Kasnije mu se, u tome, pridružio i bošnjački član Predsjedništva Šefik Džaferović, zbog čega do isteka roka nije imenovan mandatar. Milorad Dodik je saopćio da on nikad neće pristati na slanje ANP-a, te da će nakon 5. septembra razmotriti oduzimanje nadležnosti državnim institucijama. Za svoje postupke dobio je apslutnu podrušku Ambasade Ruske Federacije u BiH. No, ono što je interesantno – stavovi Ruske Federacije skoro su identični i stavovima predstavnika Evropske unije u Vijeću za implementaciju mira u BiH.\n“Ruska Federacija je podsjetila kako je sporazum od 5. avgusta pružio dobru osnovu za kompromise, te se pitao zašto se politički akteri bore oko ANP-a. Napomenuo je da je korisna poruka Evropske unije koja poziva domaće političke lidere da se usredotoče na pitanja koja ih objedinjuju, za razliku od pitanja oko kojih se ne slažu”, navedeno je u Zapisniku sa posljednje sjednice PIC-a.\nDa je slanje ANP-a, odnosno NATO put BiH u drugom planu Evropskoj uniji, dokazao je i istup predstavnika Delegacije EU, koji je na sjednici PIC-a posebno “naglasio ulogu Demokratske fronte u trenutnoj situaciji” i njihovoj povezanosti sa “zastojem u formiranju Vijeća ministara”. Upravo je bivši šef Delegacije EU, Lars Gunnar Vigemark, neposredno prije svog odlaska, 27. avgusta imao sastanak sa ruskim ambasadorom u BiH – Petrom Ivancovim koji je protivnik slanja ANP-a. Osim toga, i prijedlog koji je članovima Predsjedništva BiH jučer uputio evropski komesar za proširenje Johanes Hahn dokazuje da Evropskoj uniji integracije BiH u NATO nisu prioritet.\nHahn je predložo da Predsjedništvo BiH izda instrukciju “novom sazivu Vijeća ministara BiH da izradi i dostavi modificirani ANP bez prejudiciranja budućih odluka o članstvu BiH”. Time bi, faktički, Dodik dobio svog mandatara, a da prethodno nije dao nikakve konkretne garancije da će ANP biti poslan, što je zakonska obaveza.\nO slanju ANP-a na posljednjoj sjednici PIC-a govorili su i predstavnici Ambasade SAD-a koji su kazali da bi “Međunarodna zajednica jasna u odbrani države BiH” od Dodikovih napada”, te da se oni “zalažu da vladavinu zakona u BiH”, nakon čega su se referisali da je Zakonom o odbrani iz 2006. godine propisano da je cilj BiH “članstvo u NATO-u”. To, suštinski, znači da je slanje ANP-a zakonska obaveza, a ne stvar dobre volje, kako to pokušavaju predstaviti čelnici Evropske unije i Ruske Federacije, potpomognuti “umjerenim stavom” Ambasade Francuske.


Državni sekretar Ministarstva unutrašnjih poslova Bilјana Popović Ivković razgovarala je danas sa ambasadorom Republike Egipat Amrom Alguvejlijem o argumentima Srbije protiv ponovnog razmatranja zahteva takozvanog Kosova za prijem u Interpol.\nPopović Ivković je istakla da Egipat i Srbija neguju tradicionalno prijatelјske odnose, uz uzajamno poverenje i podršku i da obe zemlјe dele zajedničke vrednosti poštovanja međunarodnog prava.\nDržavna sekretarka je ukazala da je i samo razmatranje zahteva takozvanog Kosova u suprotnosti sa međunarodnim pravom, počev od Rezolucije Saveta bezbednosti Ujedinjenih nacija 1244 i procedura i pravila samog Interpola.\nAmbasador Alguvejli istakao je da prijatelјstvo dve zemlјe traje još iz vremena osnivanja Pokreta nesvrstanih i da Egipat poštuje odluke Srbije, te da će o argumentima protiv ponovnog razmatranja zahteva takozvanog Kosova za prijem u Interpol koje je državna sekretarka iznela preneti egipatskoj Vladi.\nAlguvejli i Popović Ivković su razgovarali i o policijskoj saradnji dveju zemalјa, a ambasador je istakao da je Egipat veoma zainteresovan za produblјivanje policijske saradnje, posebno u oblasti borbe protiv terorizma.


Putevima nauke, kroz muziku – Artyshlab\nArtysh:lab je ovog meseca imao čast i privilegiju da rezultate svog prvog naučnog istraživanja predstavi širokoj stručnoj i naučnoj javnosti na stručno-naučnoj konferenciji sa međunarodnim učešćem „Dani defektologa 2018.“ Konferencija je održana u Nišu od 01-04. februara sa centralnom temom „Planiranje defektološkog rada – izazovi, problemi, rešenja”, a na kojoj je učestvovalo više od 400 učesnika iz Srbije, zemalja regiona, Italije, SAD-a.\nNaše istraživanje sprovedeno je u Specijalnom vrtiću „Venčić“ i „Centru za zaštitu odojčadi, dece i omladine“ i obuhvatilo je 70 mališana. Ideja vodilja ovog istraživanja nastala je posmatranjem dece na koncertićima, uočavanjem njihovih rekacija koje su nas svakodnevno ohrabrivale da nastavimo svoje usavršavanje i proširivanje programa. Naučni tim Artysh:lab-a sastavljen od lekara- Milica Aleksić, psihologa- Milena Dulanović i defektologa- Katarina Matić je za cilj ovog istraživanja postavio upravo to – reakcije dece na klasičnu muziku, emocije koje ispoljavaju i intezitet emocja koji se javlja kod dece. Rezultati ovog istraživanja predstavljeni su u sesiji obrazovanja, kao inovacija u defektološkom radu.\nU toku koncertne sezone 2016/ 2017. godine, sprovedeno je istraživanje koje je imalo za cilj praćenje rekacija, emocija i inteziteta ispoljavanja emocija dece na muziku. Jedan od značajnih rezultata istraživanja ukazuje na to da sva deca (100%) ispoljavaju neku od emocija tokom koncerta.\nZadovoljstvo da prikažemo kako naši koncertići izgledaju imali smo na sesiji video prikaza – primera dobre prakse, gde su naši saradnici vrtića „Venčić“ čiji je predstavnik bila defektolog Lucija Smiljanić izložili svoje utiske o obogaćivanju vaspitno-obrazovnog rada našim koncertićima, o reakcijama dece i dobrobitima kako za decu ometenu u razvoju tako i za decu tipičnog razvoja. Pohvale za izuzetan rad od strane kolega i Društva Defektologa nisu izostale, kao ni ponude za dalju saradnju.\nArtysh:lab korača u ritmu nauke i razvoja svakoga dana, i posvećenim radom utiskuje nove puteve saznanja kroz umetnost.\nKatarina Matić, master defektolog


Gubitke će zakrpiti iz rebalansa budžeta - Glas Srpske\nAleksandar Stojanović 31.03.2020 13:11\nNiko ne zna do kada će aktuelna situacija trajati i kakve će finansijske posljedice ostaviti na budžet grada. Rebalans budžeta je svakako planiran kada se svedu bilansi za prošlu godinu, ali sada se sve poremetilo i očekujemo veći pad prihoda.\nRekao je ovo gradonačelnik Igor Radojičić za "Glas Srpske" na pitanje kako će se trenutna situacija odraziti na projekte koji su planirani za ovu godinu.\nKako je naglasio, najveći infrastrukturni projekti za koje su već potpisani ugovori ili je počela njihova realizacija, kao što je izgradnja mosta u Docu i kružnog toka kod "Lesnine", nisu ugroženi i biće završeni.\nNa sjednici Štaba za vanredne situacije, koja je održana u nedjelju, usvojen je set ekonomskih mjera za pomoć privrednicima, a najznačajnija je korišćenje garantnog fonda od 500.000 KM za subvencionisanje kamata kredita za likvidnost poslovnih subjekata.\n- Do 5. maja biće kreiran elektronski upitnik u kojem će privrednici moći navesti informacije o padu prihoda u odnosu na mart prošle godine, broju zaposlenih i drugim poteškoćama. Takođe, biće subvencionisano plaćanje komunalne takse za 100 odsto ukoliko lice nije radilo, a 50 odsto ukoliko je rad bio skraćen. Privrednici će biti oslobođeni plaćanja zakupnina javnih površina i poslovnih prostora u vlasništvu grada na period od tri mjeseca - kazali su iz Gradske uprave.\nKako "Glas Srpske" nezvanično saznaje, pojedinim odjeljenjima u Gradskoj upravi već je naloženo da revidiraju i razmotre projekte planirane za ovu godinu, jer je situacija trenutno neizvjesna i moraće biti određeni prioriteti.\nNačelnica Odjeljenja za finansije Božana Šljivar kazala je "Glasu Srpske" da svi korisnici budžeta trenutno preispituju prioritete potrošnje te da se sada realizuju samo aktivnosti koje ne mogu biti prolongirane.\n- Generalno, budžetom će do 30. juna biti upravljano na način da odustajanjem od dijela potrošnje ne utičemo dodatno na usporavanje privrednih aktivnosti, da podrška udruženjima građana i njihovim projektima bude racionalizovana, ali da ne bude zaustavljeno njihovo funkcionisanje. Dio rashoda će automatski biti smanjen samom činjenicom da neki projekti i manifestacije neće biti održani ili će biti prolongirani - kazala je Šljivareva.\nOna je dodala da se očekuje da će obračunom izvršenja budžeta za prošlu godinu biti ostvaren određen suficit, koji će biti iskorišćen za kapitalne investicije i prevazilaženje očekivanih poteškoća u punjenju budžeta za ovu godinu.\n- Izvjesno je da će se vršiti rebalans gradskog budžeta te da će budžetski okvir biti umanjen. Međutim, unutrašnjim uštedama i preraspodjelama sredstava nastojaće se obezbijediti optimalan omjer finansiranja zakonskih i ugovorenih obaveza, doznaka pojedincima i udruženjima, investicionih aktivnosti na teritoriji grada, ali i pomoći preduzetnicima i privrednicima - zaključila je Šljivareva.\nGradska uprava je ranije objavila da je većina javnih poziva prolongirana do daljeg, dok je međunarodni konkurs za idejno rješenje multifunkcionalne dvorane odgođen do 21. maja.\n- Riječ je o tri javna poziva Odjeljenja za kulturu, turizam i socijalnu politiku, konkursu za licitaciju poljoprivrednog zemljišta, kao i pozivu zajednicama etažnih vlasnika za sufinansiranje zamjene rasvjete u stubištima i konkursu za banjsko liječenje - kazali su tada iz Gradske uprave.


Ministar za inovacije i tehnološki razvoj Nenad Popović ugostio mlade inovatore iz Priboja i Prijepolja | ZLATIBORSKE NOVINE\nMinistar za inovacije i tehnološki razvoj Nenad Popović primio je juče učesnike međunarodnog FALL takmičenja u lego-robotici koje je održano u Sloveniji. Mladi inovatori iz Prijepolja i Priboja u konkurenciji 90 timova iz regiona uspeli su da obezbede direktan plasman u finale Evropskog prvenstva koje će biti održano u martu u slovenačkom gradu Kopru.\n“Imamo sjajnu talentovanu decu širom Srbije. Zato i gradimo inovacione startap centre u gradovima i opštinama u regionima, jer želimo da deca i mladi u tim mestima imaju jednake uslove za razvoj kao i njihovi vršnjaci u Beogradu, Novom Sadu i Nišu“, izjavio je ministar Popović koji je talentovane i kreativne inovatore ugostio na Svetog Savu, školsku slavu.\nMinistar je istakao da je obrazovanje što većeg broja inženjera tehničkih nauka strateški cilj Srbije.\n„Mladi koji žele da se bave inženjerstvom, predstavljaju novu budućnost naše zemlje koja se zasniva na inovacijama, znanju i kreativnosti naših mladih generacija. Zbog toga će država nastaviti sa podrškom mladima širom Srbije u razvoju njihovih inovacionih i preduzetničkih potencijala“, rekao je Popović.\nOn je naveo da će u Priboju ove godine biti izgrađen Regionalni inovacioni startap centar površine 518 kvadratnih metara, za čiju realizaciju je njegov Kabinet izdvojio sredstva u vrednosti od preko 42 miliona dinara.\n„Centar će biti mesto gde će mladi imati sve uslove za rad na najsavremenijoj opremi i gde će dobijati mentorsku i svaku drugu podršku za osnivanje učeničkih i stratap kompanija“, kazao je Popović.\nŠkola ElektRobot počela je sa radom u decembru 2017. godine u Priboju, a već naredne godine, usled velike zainteresovanosti učenika, krenuli su sa radom i u Prijepolju. Na predlog profesora sa Katedre za robotiku Elektrotehničkog fakulteta u Beogradu ovi inovativni učenici kandidovali su se za učešće na takmičenju First Lego League.\nTakmičenje je prilagođeno deci osnovnoškolskog i srednjoškolskog uzrasta od 9 do 16 godina i ujedno predstavlja i najeminentnije takmičenje na svetskom nivou. Koncipirano je tako da deca uz pomoć mentora rešavaju zadate probleme, konstruišu robota, programiraju ga, testiraju, bave se određenim realnim problemom u zadatoj oblasti, osmišljavaju prezentaciju i sve to na kraju prezentuju na samom takmičenju.\nPripreme za međunarodno takmičenje FALL trajale su od septembra prošle godine, a uz Prvu kragujevačku gimnaziju bili su jedini predstavnici Srbije na ovom turniru mladih inovatora.


Promocija knjige “Balada meda i krvi” – Bookvar\nObjavljen uži izbor za NIN-ovu nagradu\n"U Teheranu se svake večeri igra 80 ili 85 predstava"\nPromocija knjige “Balada meda i krvi”\nU nedelju, 23. jul 2017. sa početkom u 18 časova u bašti Galerije Polet (Cetinjska 15) u okviru Book Festa biće održana promocija knjige Balada meda i krvi autora Milana Aranđelovića koju je objavila Otvorena knjiga.\nO knjizi: Radnja ovog uzbudljivog i napetog satiričnog horor-trilera smeštena je u 2168. godinu gde sve funkcioniše upravo onako kako smo mi to danas zamesili.\nO autoru: Milan Aranđelović a.k.a. Neverovatni Miki je novinar, književni kritičar, satiričar i superheroj. Sa smehom odbacuje „optužbe“ da bi mogao da avanzuje u književnika. „Razmišljam da podnesem tužbu protiv takvih ljudi“, često kaže o ovim zlonamernim govorkanjima.\nTokom trajanja Book Festa knjigu Balada meda i krvi biće moguće kupiti sa popustom od čak 30% na štandu i sajtu izdavača.


bslz.org | Uticaj psihoaktivnih supstanci na bezbednost u saobraćaju\nU mesecu maju 2016. godine, udruženje „Bezbednost saobraćaja u lokalnoj zajednici“ realizovalo je projekat, koji je raspisala GO Zvezdara, pod nazivom „Uticaj psihoaktivnih supstanci u saobraćaju – obuka za nastavnike i učenike za realizaciju radionica uz korišćenje naočara koje simuliraju alkoholisanost, umor i dejstvo narkotika“. Gradska opština Zvezdara prepoznala je činjenicu da su mladi jedna od najugroženijih kategorija učesnika u saobraćaju. Rizik od učešća u saobraćajnoj nezgodi kod mladih raste konzumacijom alkohola, narkotika ili nakon dugih perioda bez sna, kada se javlja umor. Ovim projektom upravo je prepoznata ova činjenica. Cilj ovog projekta je da se podigne svest mladih o veličini uticaja na alkohola, umora i narkotika na njihovu bezbednost u saobraćaju.\nProjekat je realizovan je u dve faze. U prvoj fazi napisano je „Uputstvo za realizaciju radionica uz korišćenje naočara koje simuliraju alkoholisanost, umor i dejstvo narkotika“. Uputstvo je namenjeno nastavnicima i učenicima kako bi se pripremili za uspešnu realizaciju nastavnih sadržaja u srednjim školama o rizicima vožnje pod dejstvom alkohola, droga i umora. Uputstvo sadrži sledećih pet poglavlja:\nUvod – o projektu;\nRizici od učešća u saobraćaju pod dejstvom alkohola, pospanosti – umora i narkotika,\nOpšte mere za smanjenje rizika u saobraćaju od vožnje pod uticajem alkohola, pospanosti – umora i narkotika, sa posebnim osvrtom na mere u oblasti edukacije;\nPrimena naočara koje simuliraju alkoholisanost, umor i dejstvo narkotika u edukaciji za smanjenje vožnje pod uticajem alkohola, pospanosti – umora i narkotika;\nMetodsko uputstvo za realizaciju obuke.\nSledeća faza obuhvatila je sprovođenje obuke o rizicima od učešća u saobraćaju pod dejstvom alkohola, umora i narkotika. Obuka je sprovedena u 3 grupe, i obuku je prošlo 46 učenika i nastavnika iz 8 srednjih škola sa područja GO Zvezdara. Projektnim zadatkom predviđeno je da obuku prođe 63 učenika iz 9 srednjih škola, imajući u vidu odziv škola, može se smatrati da je projekat veoma uspešno realizovan.\nPored predavanja, obuka je obuhvatila i obuku korišćenja naočara koje simuliraju dejstvo alkohola, umora i narkotika. GO Zvezdara obezbedila je 8 naočara koje simuliraju različite stepene alkoholisanosti, umora i narkotika, i to:\nNaočare koje simuliraju alkoholisanost 0,4 -0,6 ‰;\nNaočare koje simuliraju alkoholisanost 0,6-0,8 ‰;\nNaočare koje simuliraju alkoholisanost 0,8 -1,5 ‰;\nNaočare koje simuliraju alkoholisanost 1,5 -2,5 ‰;\nNaočare koje simuliraju umor u jutarnjim časovima nakon radno provedene noći, kao i ekstremni umor;\nNaočare koje simuliraju umor u kasnijem delu dana, nakon duge vožnje;\nNaočare koje simuliraju uticaj konzumacije kanabisa i\nNaočare koje simuliraju predoziranost narkoticima i preteranu upotrebu legalnih lekova.\nOvim projektom samo je započet proces edukacije srednjoškolaca o štetnim uticajima alkohola, umora i narkotika. Planirano je da učenici i nastavnici koji su prošli obuku u svojim školama sprovedu edukaciju učenika o ovoj vrlo važnoj temi, uz pomoć pripremljenog uputstva i naočara. Poželjno je da se slični projekti realizuju i u drugim lokalnim zajednicama, sa mogućnošću proširivanja sadržaja koji imaju uticaj na mlade.


Dobavljač e-autobusa za GSP: Nije sporno što smo promenili delatnost | Nova Ekonomija\nGradsko saobraćajno preduzeće (GSP) kupilo je deset novih elektroautobusa od konzorcijuma firmi Dat Holding i Chariot Motors. Dok iz opozicije pitaju kako je moguće da posao od šest miliona evra dobije mikro firma poput Dat Holdinga, koja se zvanično do pre četiri dana bavila rashladnom opremom, direktor te kompanije Aleksandar Tomašević za Novu ekonomiju objašnjava da je sve "potpuno čisto" i da su oni u ovom poslu manjinski partner.\nBeogradski GSP u četvrtak je potpisao ugovor o kupovini deset elektoautobusa i četiri punjača, objavio je Beoinfo.\nDobavljač je konzorcijum firmi koji čine Dat Holding iz Beograda i Chariot Motors iz Sofije.\nTomašević dodaje da je vrednost posla "na donjoj granici", iako se na tenderu prijavila i firma sa oko 1,5 miliona nižom ponudom.\nPola miliona evra za tri godina, šest miliona za jedan posao\nDat Holding je mikro preduzeće i u svim dosadašnjim finansijskim izveštajima imali su dvoje ili troje zaposlenih, a prihod firme je u periodu 2015. do 2018. godine bio ukupno oko 270.000 evra.\nTokom 2019. godine, prema poslednjim objavljenim finansijskim rezultatima, preduzeće je prihodovalo 365.000.\nNa pitanje kako je moguće da ovako mala firma pogodi posao sa gradom koji je skoro 20 puta vredniji od njihovih godišnjeg prihoda, direktor i vlasnik ove kompanije Aleksandar Tomašević za naš portal objašnjava da su se na tender prijavili zajedno sa Chariot Motorsom.\n"Chariot Motors je, mogli bismo reći, eksluzivni distributer Higer autobusa za ceo svet, a u partnerskom je odnosu sa Dat Holdingom za tržište bivše Jugoslavije", kaže Tomašević za Novu ekonomiju.\nOn dodaje i da nijedna isplata grada neće ići na Dat Holdinga.\n"Autobuse isporučuje Chariot Motors. Praktično, u sporazumu o zajedničkom nastupu naš deo posla je mnogostruko manji. Mi smo zaduženi za besplatno servisiranje u garantnom roku i za organizaciju i za obuku kadrova", rekao je Tomašević.\nNišta sporno oko promene delatnosti?\nDat Holding se, makar prema podacima Agencije za privredne registre (APR), sve do pre tri dana bavio proizvodnjom rashladne i ventilacione opreme, da bi 1. marta promenio svoju delatnost u "održavanje i popravku motornih vozila".\nUgovor za nabavku novih e-autobusa je, prema medijskim navodima, potpisan tri dana nakon toga.\nTomašević ne vidi ništa sporno u vezi sa ovom promenom i objašnjava kako ona nema nikakve veze sa tenderom na kome su pobedili.\n"Po zakonu, svaka firma ima pravo da se bavi svakom delatnošću, a prilikom registracije firme vi se opredelite za jednu delatnost, u tom trenutku… U vreme kada je firma osnovana, ideja je bila da se bavimo industrijskom ventilacijom, vezano za auto servise i za auto industriju. To se pre nekih šest godina promenilo i od tada se firma bavi poslom za koji je sada registrovana", objašnjava Tomašević.\nIncijativa "Ne davimo Beogad" nema sumnje – tender je upitan jer je firma nepoznata, nema kredibilitet u poslovima u vezi sa e-autobusima, sajt joj je sve do marta bio u pripremi, a delatnost su promenili "tek nakon što su pobedili na tenderu".\n"Ko ima tri zaposlena i dobije šest miliona evra od grada, a bavi se rashladnom tehnikom, čak ni ne učini da zameni veb sajt i podatke u APR-u pre nego što dobije tender pa onda kad se javno prokaže, onda brže bolje to urade. Ne treba biti mnogo promućuran da bi se to shvatilo," kaže Dobrica Veselinović iz "Ne davimo Beograd".\nFoto: Sajt Dat Holdinga u februaru, neposredno pre potpisivanja ugovora\nJeftinija ponuda odbijena\nVeselinović dodaje da veruje da se Dat Holding pojavio kao firma koja će podići cenu autobusa i dodatno zaraditi kao posrednik u poslu.\n"Oni su se sad pojavili kao neko ko će uzeti autobus koji košta X, na to nabaciti Y cenu i onda prodati GSP i taj Y staviti sebi u džep i namerno ošteti budžet grada jer onaj ko je pravio ponudu im je namerno takavu i napravio", smatra Veselinović.\nS druge strane, Tomašević kaže da su autobusi veoma povoljni, da im je radni vek makar 15 godina, a da će se isplatiti već nakon sedam.\nGrađani su elektroautobuse mogli da plate i manje, ali je GSP odbio ponudu kineske kompanije Lanzhou Guangdong New Energy Automobile koja je bila za više od 1,5 miliona dinara povoljnija zbog toga što je, kako se pojašnjava u odluci, kompanija navela da nastupa samostalno, a u svojoj ponudi se pozivala na stručne i tehničke kapacitete Ikarbusa.\nTomašević dodaje i da firma nije dostavila bankarske garancije, pa samim tim nemaju nikakve posledice za ono što su napisali u ponudi, kao i da autobusi koje su ponudili "nisu u skladu sa evropskim standardima".\nU Sofiji 30 e-autobusa i deset punjača za 17 miliona evra\nElektroautobusi kompanije Higer se već voze beogradskim ulicama i to na liniji EKO 1, a ima ih takođe u susednoj Bugarskoj. Sofija ih je nabavila krajem prošle godine, a 30 električnih autobusa i deset stanica za punjenje plaćeni su 17,2 miliona evra, javio je portal Electrive.\nDat Holding je u decembru i januaru pobedio na još dva tendera koje je raspisao GSP – prvo, za održavanje Higer autobusa u vrednosti od pola miliona evra, a zatim i za održavanje e-buseva za koji su dobili nešto više od 120 hiljada evra.\nFirma se na svom sajtu prestavlja kao partner kompanije Higer, a kada je ova kineska kompanija donirala GSP-u 4.000 zaštitnih maski u maju prethodne godine, predstavnik kineskog proizvođača autobusa tom prilikom je bio upravo Aleksandar Tomašević, direktor Dat Holdinga.


► Ugljanin: SDA ide na izbore\nOn je taj stav objasnio nerešenim slučajevima zločina nad Bošnjacima u Sandžaku tokom 1990-tih godina (Štrpci, Kukurovići) i "epidemijom velikosrpske ideologije koja je i dalje u toku".\nUgljanin je rekao da je Predsedništvo SDA ipak odlučilo da ostalim partijama, "ne Vučićevim ispostavama u Sandžaku", predloži "strateško partnerstvo" pre, tokom i posle predstojećih izbora.\nOn nije želeo da precizira koje partije nisu "ispostave", ali je kao moguće primere sa kojima bi SDA mogla da saradjuje naveo LDP i LSD.\nUgljanin je naveo da "ako SDA kao autentičan i legitiman predstavnik Bošnjaka u Srbiji", već izlazi na izbore, potencijalnim partnerima nudi predlog saradnje na "platformi o specijalnom statusu Sandžaka u budućem ustrojstvu Srbije".\nNajviši funkcioneri SDA godinama zastupaju stav da Sandžak može da napreduje samo kao autonomija unutar Srbije.


Srbi na severu Kosova ne uzimaju za ozbiljno apel srpskog ministra za Kosovo, Gorana Bogdanovića, da lokalni izbori ne budu održani na teritoriji Kosova.\nTzv. predsednik opštine u severnom delu Mitrovice, Krstimir Pantić, izjavio je za RSE da su Srbi obavezni da održe lokalne izbore, obzirom da ih je predsednica Skupštine Srbije raspisala na čitavoj teritoriji Srbije.\n„Apel gospodina Bogdanovića niko ne uzima za ozbiljno. Izbori će biti lokalni, pre svega održani u svim onim opštinama u kojima je istekao mandat i u kojima bezbednosni uslovi to budu dozvolili. Što se tiče severa pokrajne, ja sam siguran da će u opštinama Zvečan i Zubin potok biti održani lokalni izbori, kao i u opštini Štrpce. Za ostale opštine nisam siguran da li će biti moguće sprovesti te izbore jer međunarodne misije koje su prisutne na Kosovu i Metohiji ne žele da garantuju mir i bezbednost na dan izbora, ali očekujemo da će u tim sredinama biti održani makar republički i predsednički izbori“, kazao je on.\nPrethodno je Bogdanović izjavio za medije u Srbiji da, ukoliko i dođe do održavanja izbora na severu, priznavanje rezultata tih i takvih izbora biće u nadležnosti nove Vlade Srbije. Pantić, pak, kaže da sama činjenica da su izbori raspisani na celoj teritoriji Srbije obavezuje i ovu odlazeću vladu i svaku buduću bladu, ko god da je čini, da prizna rezultate tih izbora.\nSlično razmišlja i Milan Ivanović, jedan od predstavnika Srba na severu Kosova.\nOn ističe da Vlada Srbije i Bogdanović nisu pokušavali da budu konstruktivni i da razgovaraju sa Srbima na severu Kosova, te poziv Bogdanovića ocenjuje pozivom stranačkog predstavnika. On dodaje da su Srbi na severu u zakonskoj i ustavnoj obavezi da sprovedu izbore.\n„Van pameti je da se mogu održavati parlamentarni i predsednički izbori a da se lokalni ne održe. To samo piše u Ahtisarijevom planu. Ako bismo prihvatili da ne održimo lokalne izbore, znači da bismo prihvatili Ahtisarijev plan i nezavisno Kosovo. Ovo što zagovorava Bogdanović i Demokratska Stranka je ukidanje naših institucija i priznavanje nezavisnog Kosova“, kaže Ivanović.\nInače, Krstimir Pantić ističe da će opštine na severu same obaviti tehnički deo organizovanja izbora.\n„Prema zakonu o lokalnoj samoupravi sve opštine u RS imaju pravo da formiraju opštinske izborne komisije, radna tela, da štampaju izborni materijal. To je potvrdio i predsednik Republičke izborne komisije, Predrag Grgić, koji je dao izjavu da lokalne samouprave imaju pravo da orgnaizuju izbore“, kaže Pantić.\nPriština se prethodno rezolucijom u Skupštini izjasnila da neće dopustiti održavanje lokalnih srbijanskih izbora na Kosovu, te je zatražila od Vlade da poduzme sve mere da ne dopusti njihovo održavanje.\nŠto se parlamentarnih izbora tiče, ministar unutrašnjih poslova Bajram Rexhepi, je kazao da će Srbi na Kosovu moći glasati poštom ili preko međunarodne zajednice.


Komesar Evropske unije za pitanja prosirenja Oli Ren izjavio je\nu Briselu nakon sastanka sa Haskim tuziocem Karlom del Ponte, da je prekid pregovora o stabilizaciji i pridruzivanju sa Srbijom i Crnom Gorom svakako jedna od alternativa ako izostane puna saradnja Beograda s Hagom .\n“Ako ne vidimo brzi napredak u saradnji sa Haskim sudom to bi imalo krajnje negativne posljedice za pregovore o stabilizaciji i pridruzivanju izmedju Evropske unije i Srbije “ istakao je Ren.\nKarla del Ponte je novinarima nakon razgovora sa Renom ponovila uvjerenje koje je ranije iznijela i Visokom predstavniku Havijeru Solani, da se general Ratko Mladic "pod zastitom dijela vojske nalazi u Srbiji".\n“Trazim od Evropske unije da nam snazno pomogne kako bi se Beograd obavezao da izruci Mladica i sve ostale bjegunce. Nadam se da ce to biti ucinjeno i uvjerena sam da je pomoc koju mogu dobiti veoma znacajna.”\nKarla del Ponte je takodje napomenula da je saradnja vlasti u Podgorici sa Tribunalom u Hagu veoma dobra i potpuna i da se tako moze ocijeniti i saradnja vlasti Bosne i Hercegovine , ukljucujuci i Republiku Srpsku.


"Južni tok" možda dobija specijalni status TEN - Bizlife.rs\n„Južni tok“ možda dobija specijalni status TEN\n07:48 Moskva, 02/12/2011\nEvropska komisija je spremna da razmatra mogućnost dodele specijalnog statusa ruskom projektu gasovoda „Južni tok“, izjavio je ruski ministar energetike Sergej Šmatko u Moskvi.\n„Posle dobijanja potpunije informacije o količinama gasa i maršruti projekta “Južni tok“ Evropska komisija je i dalje spremna da razmotri mogućnost da tom projketu dodeli status TEN“ rekao je Šmatko, posle sastanka sa evropskim komesarom za energetiku Ginterom Etingerom, prenela je agencija RIA Novosti.\nStatus transgranične evropske mreže (Trans European Network) TEN omogućio bi „Južnom toku“ da izbegne propise Trećeg energetskog paketa EU, koji zahtevaju da se trećim licima omogući pristup gasovodima. Specijalni status takođe daje mogućnost učesnicima projekta da pretenduju za finansiranje 30 odsto njegove vrednosti iz budžeta ili finansijskih struktura EU.\nTakav status imaju dva „Gaspromova“ projekta – „Severni tok“ i Jamal-Evropa, kao i zapadnoevropski projekat „Nabuko“.\nRusko ministarstvo energetike je ranije, u oktobru objavilo da EK nije podržala njihovi predlog da se potpišu međudržavni sporazumi o pravnom režimu za transgranične eneretske projekte, među kojima je i izgradnja gasovoda „Južni tok“.\nRusija je prošlog meseca od Francuske zatražila da podrži sklapanje sporazuma sa Evropskom unijom (EU) o saradnji u realizaciji transgraničnih projekata za izvoz gasa i zajedničkom funkcionisanju elektroenergetskih sistema. U zaključnom dokumentu sednice rusko-francuske komisije je ukazano da je Moskva od Pariza zatražila podršku da „Južnom toku“ bude dodeljen status „projekta od evropskog interesa“.\nMinistar Šmatko je, takođe, izneo da je sa Etingerom dogovoreno da na sastanku eksperata u januaru-februaru 2012. bude razmotren projekat izgradnje gasovoda „Južni tok“. On je istakao da se EK precizno izjasnila da projekat „Južni tok“ smatra za značajnu magistralu za snabdevanje Evrope energentima.\nProjekat „Južni tok“ predviđa izgradnju gasovoda po dnu Crnog mora iz Rusije u zemlje južne i centralne Evrope, među kojima i kroz Srbiju.\nKako je predviđeno, gasovod će se sastojati od četiri linije kapaciteta 15,57 milijardi kubnih metara (m3) svaka, a prva bi trebalo da bude puštena u rad u decembru 2015. Postizanje punog kapaciteta (63 milijarde m3 ) očekuje se do 2018. Početak izgradnje gasovoda, orijentacione vrednosti 15,5 milijardi evra, planiran je za 2013.\nKomesar Etinger je posle sastanka sa kolegom Šmatkom izjavio za novinare da će isporuke ruskog gasa u Evropu u narednih deset godina biti uvećane na 150 milijardi m3 sa sadašnjih 125 milijardi, s tim što će ukupna potrošnja gasa u EU da naraste na 600 milijardi m3.\nEtinger je precizirao da Evropa sada troši 530 milijardi m3 gasa godišnje. Prema Etingeru eksploatacija gasa u evropskim zemaljama je u opadanju, i prema proračunima EU, Rusija, Norveška i Alžir će povećavati izvoz na Kontinent.\nsvet južni tok


Sud potvrdio presudu za korupciju bivšem malezijskom vodji Nadžibu Razaku\nBeta 8. decembra 2021. 09:35\nSud potvrdio presudu za korupciju bivšem malezijskom vodji Nadžibu RazakuApelacioni sud u Putradžaji, administrativnom centru Malezije, odbacio je Razakovu žalbu i potvrdio zatvorsku kaznu od 12 godina.\n„Potvrdjujemo presudu Visokog suda po svih sedam tačaka optužnice“, rekao je sudija Abdul Karim Abdul Džalil.\nRazak (68), proglašen je krivim po svim tačkama optužnice prošle godine na prvom od brojnih sudskih procesa koji se vode protiv njega za kradju malezijskog Suverenog fonda za razvoj (1MDB), koji treba da doprinese ekonomskom razvoju zemlje.\nBivši malezijski vodja i njegovi saradnici optuženi su da su proneverili više milijardi dolara iz tog fonda da finansiraju lične troškove, kupovinu nekretnina luksuznih predmeta i umetničkih dela.\nPrvo sudjenje odnosilo se na proneveru 42 miliona ringita (9,9 miliona dolara) iz jednog dela fonda 1MDB i prebacivanje na bankovne račune Nadžiba Razaka. To je minimalna suma u odnosu na ogromne iznose za koje se smatra da je odgovoran.\nSudija je ocenio njegovo delovanje kao „nacionalnu sramotu“ i rekao da je Razak znao za sumu prebačenu na račun koji je prisvojio.\nRazak je proglašen krivim za zloupotrebu vlasti, pranje novca i zloupotrebu poverenja, i osudjen je i na novčanu kaznu od gotovo 50 miliona dolara pored kazne zatvora.\nSudija je takodje odbacio argument odbrane da su ti iznosi bili poklon saudijske kraljevske porodice, navodeći da za to nema nikakvih dokaza.\nOn je, medjutim, prihvatio zahtev da bivši vodja ostane na uslovnoj slobodi dok se čeka ishod poslednje žalbe pred najvišim sudom u Maleziji.\nBivši premijer koji je pratio sudjenje onlajn pošto je jedan od njegovih advokata testiran pozitivno na kovid-19, rekao je da je „razočaran“ presudom.\n„Nisam znao i nisam naredio prebacivanje 42 miliona ringita na moj račun“, rekao je novinarima.\nBes gradjana zbog te kradje odigrao je važnu ulogu u neočekivanom izbornom porazu koalicije predvodjene Razakom 2018. godine. On je predvodio vladu od 2009. godine.\nBivši vodja je stalno negirao sve optužbe protiv njega. Očekuje se da će poslednja žalba biti rešena tek za nekoliko meseci.\nAko Razak, koji je ostao poslanik, izgubi sudski proces, i ode u zatvor, zabraniće mu se sve javne funkcije. Uprkos presudi za korupciju on je ostao popularan i uticajan u malezijskog stanovništva, a pokušao je, poslednjih meseci, i da organizuje politički povratak.